title: 2001 m. gruodžio 20 d. Tarybos direktyva 2001/110/EB dėl medaus

text:
Svarbus teisinis pranešimas

|

32001L0110

Oficialusis leidinys L 010 , 12/01/2002 p. 0047 - 0052

		Tarybos direktyva 2001/110/EB2001 m. gruodžio 20 d.dėl medausEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi:(1) Atsižvelgiant į 1992 m. gruodžio 11-12 d. Edinburgo Europos Vadovų Tarybos susitikimo išvadas, patvirtintas 1993 m. gruodžio 10-11 d. Briuselyje įvykusio Europos Vadovų Tarybos susitikimo išvadomis, reikėtų supaprastinti tam tikras maisto produktų vertikaliąsias direktyvas, kad būtų atsižvelgta tik į esminius reikalavimus, kuriuos turi atitikti produktai, kuriems jos yra taikomos, kad jie galėtų laisvai judėti vidaus rinkoje.(2) 1974 m. liepos 22 d. Tarybos direktyvą 74/409/EEB dėl valstybių narių įstatymų, skirtų medui, suderinimo [4] pateisino tai, kad nacionalinių įstatymų, susijusių su medaus apibrėžimu, įvairiomis medaus rūšimis ir jam keliamais reikalavimais dėl charakteristikų, skirtumai galėjo sukurti vartotojus klaidinančias nesąžiningos konkurencijos sąlygas ir taip tiesiogiai veikti bendrosios rinkos kūrimą bei veikimą.(3) Dėl to Direktyvoje 74/409/EEB ir vėlesniuose jos pakeitimuose atitinkamai nustatyti sąvokų apibrėžimai, nurodytos įvairios medaus rūšys, kurios gali būti pateikiamos į rinką atitinkamais pavadinimais, nustatytos bendrosios taisyklės, reglamentuojančios sudėtį ir pagrindinę ženklinimo informaciją, siekiant užtikrinti laisvą šių produktų judėjimą Bendrijoje.(4) Siekiant aiškumo Direktyvai 74/409/EEB turėtų būti suteikta nauja forma, kad taisyklės, reglamentuojančios medaus gamybos ir prekybos sąlygas, būtų prieinamesnės, o minėta direktyva būtų suderinta su maisto produktams skirtais Bendrijos bendraisiais teisės aktais, ypač susijusiais su ženklinimu, teršalais ir analizės metodais.(5) Bendrosios maisto produktų ženklinimo taisyklės, nustatytos Europos Parlamento ir Tarybos direktyvoje 2000/13/EB [5] turėtų būti taikomos laikantis tam tikrų reikalavimų. Atsižvelgiant į tai, kad medaus kokybė labai priklauso nuo jo kilmės, visa informacija šiais klausimais turi būti prieinama, kad vartotojas nebūtų suklaidintas dėl medaus kokybės. Siekiant patenkinti vartotojo norą sužinoti geografines medaus charakteristikas ir užtikrinti šio reikalo skaidrumą etiketėje turėtų būti nurodyta medaus kilmės šalis, t. y. šalis, kurioje jis buvo surinktas.(6) Iš medaus negalima pašalinti žiedadulkių arba kitų atskirų sudedamųjų dalių, nebent tai būtų neišvengiama šalinant organines ir neorganines medžiagas. Tai galima padaryti filtruojant. Jei filtruojant neišvengiamai pašalinama daug žiedadulkių, vartotojas turi būti teisingai apie tai informuotas pateikiant šią informaciją etiketėje.(7) Į medų, kurio pavadinime nurodyta augalinė ar daržovinė medaus kilmė, regioninis, teritorinis ar topografinis regiono pavadinimas arba konkretūs kokybės reikalavimai, negali būti pridėta filtruoto medaus. Siekiant pagerinti rinkos skaidrumą, vykdant kiekvieną didmeninį sandorį, filtruotą ir konditerinį medų privalu paženklinti etiketėmis.(8) Kaip Komisija pabrėžė 1994 m. birželio 24 d. Europos Parlamentui ir Tarybai pateiktame komunikate dėl bitininkystės Europoje, Komisija gali patvirtinti analizės metodus, užtikrinančius, kad visas Bendrijoje parduodamas medus atitiks jam keliamus sudėties ir kitus papildomus reikalavimus.(9) Pageidautina, kad būtų atsižvelgta į darbą, atliktą laikantis naujų Kodekso standartų medui, atitinkamai suderintų su konkrečiais Bendrijos reikalavimais.(10) Pagal Sutarties 5 straipsnyje nustatytus subsidiarumo ir proporcingumo principus valstybės narės negali deramai pasiekti tikslo nustatyti minimų produktų bendruosius sąvokų apibrėžimus bei taisykles ir suderinti šias nuostatas su maisto produktams skirtais Bendrijos bendraisiais teisės aktais, todėl dėl šios direktyvos pobūdžio tai gali geriau padaryti Bendrija. Šioje direktyvoje nenumatoma daugiau nei būtina siekiant šio tikslo.(11) Priemonės, būtinos šiai direktyvai įgyvendinti, turėtų būti priimamos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [6].(12) Siekdamos išvengti naujų kliūčių laisvam judėjimui, valstybės narės turėtų susilaikyti ir nepriimti minimiems produktams skirtų nacionalinių nuostatų, kurios nėra numatytos šioje direktyvoje,PRIĖMĖ ŠIĄ DIREKTYVĄ:1 straipsnisŠi direktyva taikoma I priede apibūdintiems produktams. Šie produktai atitinka II priede nustatytus reikalavimus.2 straipsnisI priede apibrėžtiems produktams Direktyva 2000/13/EB taikoma šiomis sąlygomis:1) sąvoka "medus" taikoma tik I priedo 1 dalyje nurodytam produktui ir vartojama prekybos srityje tam produktui apibūdinti;2) I priedo 2 ir 3 dalyse nurodyti produktų pavadinimai taikomi tik tame priede apibrėžtiems produktams ir vartojami prekybos srityje tiems produktams apibūdinti. Šiuos pavadinimus galima pakeisti tiesiog pavadinimu "medus", išskyrus filtruotą medų, korinį medų, medų su korio gabalais ir konditerinį medų.Tačiau,a) konditerinio medaus etiketėje prie pavadinimo užrašomi žodžiai "skirtas tik konditeriniams gaminiams";b) prie medaus, išskyrus filtruotą ir konditerinį medų, gali būti papildomai nurodyta:- biologinė arba augalinė medaus kilmė, jei medus yra rinktas vien ar daugiausia iš nurodyto šaltinio ir turi jo juslines, fizikines, chemines bei mikroskopines savybes,- regioninis, teritorinis ar topografinis regiono pavadinimas, jei medus surinktas vien tik iš nurodyto regiono,- konkretūs kokybės kriterijai;3) jei konditerinis medus panaudotas maisto produkte kaip sudedamoji dalis, tai to sudėtinio produkto pavadinime vietoj sąvokos "konditerinis medus" gali būti vartojama sąvoka "medus". Tačiau produkto sudedamųjų dalių sąraše nurodomas I priedo 3 dalyje nurodyta sąvoka;4) a) etiketėje nurodoma medaus kilmės šalis arba šalys (kuriose surinktas medus).Tačiau jeigu medus kilęs iš daugiau nei vienos valstybės narės arba trečiosios šalies, ši nuoroda pakeičiama atitinkamai vienu iš šių žymenų:- "EB medaus mišinys",- "ne EB medaus mišinys",- "EB ir ne EB medaus mišinys";b) taikant Direktyvą 2000/13/EB, ypač jos 13, 14, 16 ir 17 straipsnius, duomenys, kurie turi būti pateikti pagal a punktą, laikomi tos direktyvos 3 straipsnyje reglamentuojamomis nuorodomis.3 straipsnisJei medus yra filtruotas ir konditerinis, ant talpyklų, pakuočių ir prekybiniuose dokumentuose aiškiai nurodomas I priedo 2 dalies b punkto viii papunktyje ir 3 dalyje nurodytas visas produkto pavadinimas.4 straipsnisKomisija gali patvirtinti metodus, leidžiančius patikrinti, ar medus atitinka šios direktyvos nuostatas. Šie metodai tvirtinami 7 straipsnio 2 dalyje nustatyta tvarka. Kol jie nepriimti, valstybės narės, kai įmanoma, taiko tarptautiniu mastu pripažintus galiojančius metodus, pvz., patvirtintus Codex Alimentarius.5 straipsnisValstybės narės nepriima jokių I priede apibrėžtiems produktams taikomų nacionalinių nuostatų, kurios nėra numatytos šioje direktyvoje.6 straipsnisRemiantis 7 straipsnio 2 dalyje nustatyta reguliavimo tvarka, priimamos šios direktyvos įgyvendinimui būtinos priemonės, susijusios su:- šios direktyvos derinimu su maisto produktams skirtais Bendrijos bendraisiais teisės aktais,- derinimu atsižvelgiant į technikos pažangą.7 straipsnis1. Komisijai padeda Sprendimo 69/414/EEB [7] 1 straipsniu įkurtas Maisto produktų nuolatinis komitetas (toliau — Komitetas).2. Darant nuorodą į šią dalį, taikomi Sprendimo 1999/468/EB 5 ir 7 straipsniai.Sprendimo 1999/468/EB 5 straipsnio 6 dalyje nustatytas laikotarpis yra trys mėnesiai.3. Komitetas patvirtina savo darbo tvarkos taisykles.8 straipsnisDirektyva 74/409/EEB panaikinama nuo 2003 m. rugpjūčio 1 d.Nuorodos į panaikintą direktyvą laikomos nuorodomis į šią direktyvą.9 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 2003 m. rugpjūčio 1 d., įgyvendina šią direktyvą. Apie tai jos nedelsdamos praneša Komisijai.Priemonės taikomos taip, kad:- nuo 2003 m. rugpjūčio 1 d. būtų leidžiama prekiauti I priede apibrėžtais produktais, jei jie atitinka šioje direktyvoje nustatytus sąvokų apibrėžimus bei taisykles,- nuo 2004 m. rugpjūčio 1 d. būtų uždrausta prekiauti šios direktyvos neatitinkančiais produktais.Tačiau leidžiama prekiauti šios direktyvos neatitinkančiais produktais, paženklintais iki 2004 m. rugpjūčio 1 d. pagal Direktyvą 74/409/EEB, kol baigsis jų atsargos.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.10 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.11 straipsnisŠi direktyva skirta valstybėms narėms.Priimta Briuselyje, 2001 m. gruodžio 20 d.Tarybos varduPirmininkasC. PicquÉ[1] OL C 231, 1996 8 9, p. 10.[2] OL C 279, 1999 10 1, p. 91.[3] OL C 56, 1997 2 24, p. 20.[4] OL L 221, 1974 8 12, p. 10. Direktyva su paskutiniais pakeitimais, padarytais 1985 m. Ispanijos ir Portugalijos stojimo aktu.[5] OL L 109, 2000 5 6, p. 29.[6] OL L 184, 1999 7 17, p. 23.[7] OL L 291, 1969 11 19, p. 9.--------------------------------------------------I PRIEDASPAVADINIMAI, PRODUKTŲ APRAŠYMAI IR SĄVOKŲ APIBRĖŽIMAI1. Medus yra natūralus saldus produktas, pagamintas Apis mellifera bičių iš augalų nektaro arba iš augalų gyvųjų dalių išskyrų, arba augalais mintančių vabzdžių išskyrų, likusių ant augalų gyvųjų dalių, kurias bitės surenka, perdirba papildydamos specifinėmis savo medžiagomis, supila į korius, išgarina drėgmę, subrandina.2. Pagrindinės medaus rūšys yra šios:a) pagal kilmę:i) žiedų arba nektaro medusMedus, gaunamas iš augalų nektaro;ii) lipčiaus medusMedus, gautas iš augalais mintančių vabzdžių (Hemiptera) išskyrų, likusių ant augalų gyvųjų dalių arba iš augalų gyvųjų dalių;b) pagal gamybos ir (arba) pateikimo būdą:iii) korinis medusBičių medus, sukauptas šviežiai pasiūtų be perų korių tik iš bičių vaško pagamintų plonų dirbtinių korių akelėse ir parduodamas užakuotas visame koryje ar tokių korių sekcijose;iv) medus su korio gabalaisMedus, kuriame yra vienas ar keli gabalai korinio medaus;v) varvintas medusMedus gautas varvinant be perų atakuotus korius;vi) išsuktas medusMedus, gautas centrifuguojant be perų atakuotus korius;vii) išspaustas medusMedus, gautas presuojant korius be perų, naudojant nuosaikų kaitinimą, neviršijant 45 °C arba be kaitinimo;viii) filtruotas medusMedus, gautas filtru pašalinus neorganines arba organines priemaišas tokiu būdu, kad pasišalintų ir didelė dalis žiedadulkių.3. Konditerinis medusMedus, kuris tinka a) pramoniniam naudojimui arba yra sudedamoji dalis kituose maisto produktuose ir b) gali:- turėti pašalinį skonį ar kvapą, arba- būti pradėjęs fermentuotis, būti susifermentavęs, arba- būti perkaitintas.--------------------------------------------------II PRIEDASMEDAUS SUDĖTIES KRITERIJAIDažniausiai medus susideda iš įvairių cukrų, daugiausia fruktozės ir gliukozės, taip pat kitų medžiagų, pvz., organinių rūgščių, fermentų ir kietųjų dalelių, patekusių renkant medų. Medaus spalva įvairuoja nuo bespalvės iki tamsiai rudos. Konsistencija gali būti skysta, klampi, iš dalies arba visiškai susikristalizavusi. Skonis ir kvapas gali būti įvairus, tai priklauso nuo augalo kilmės.Medus, pateikiamas į rinką ar dedamas į kokį nors produktą, skirtą žmonėms vartoti, neturi turėti jokių pridėtinių maistinių sudedamųjų dalių, įskaitant maisto ar kitų priedų. Meduje, kiek įmanoma, neturi būti jokių organinių ar neorganinių medžiagų, svetimų jo sudėčiai. Išskyrus I priedo 3 punktą, medus neturi turėti jokio pašalinio skonio ar kvapo, neturi būti pradėjęs rūgti arba būti dirbtinai pakeisto rūgštingumo, arba pakaitintas tokiu būdu, kad natūralūs fermentai būtų sunaikinti arba smarkiai inaktyvinti.Nepažeidžiant I priedo 2 dalies b punkto viii papunkčio, iš medaus neturi būti pašalintos žiedadulkės ar medui būdinga sudedamoji dalis, nebent tai neišvengiama šalinant organines arba neorganines medžiagas.Medus, pateikiamas į rinką ar dedamas į kokį nors produktą, skirtą žmonėms vartoti, privalo atitikti šiuos sudėties kriterijus:1. Cukraus kiekis1.1 Fruktozės ir gliukozės kiekis (abiejų suma)— žiedų meduje | ne mažiau kaip 60 g/100 g |— lipčiaus meduje, lipčiaus ir žiedų medaus mišinyje | ne mažiau kaip 45 g/100 g |1.2 Sacharozės kiekis— bendras kiekis meduje | ne daugiau kaip 5 g/100 g |— meduje iš dekoratyvinių vikmedžių (Robinia pseudoacacia), mėlynažiedžių liucernų (Medicago sativa), Menzieso Banksijos (Banksia menziesii), prancūziškųjų sausmedžių (Hedysarum), kamaldulinių eukaliptų (Eucaliptus camadulensis), Eucryphia lucida, Eucryphia milliganii, citrusinių augalų Citrus spp. | ne daugiau kaip 10 g/100 g |— levandų (Lavandula spp.), vaistinių agurklių (Borago officinalis) | ne daugiau kaip 15 g/100 g |2. Drėgmės kiekis— bendras kiekis meduje | ne daugiau kaip 20 % |— viržių (Calluna) ir konditeriniame meduje | ne daugiau kaip 23 % |— viržių (Calluna) ir konditeriniame meduje | ne daugiau kaip 25 % |3. Vandenyje netirpių medžiagų kiekis— bendras kiekis meduje | ne daugiau kaip 0,1 g/100 g |— išspaustame meduje | ne daugiau kaip 0,5 g/100 g |4. Elektrinis laidumas— toliau neišvardyto medaus rūšių, šių rūšių mišinių | ne daugiau kaip 0,8 mS/cm |— lipčiaus meduje ir kaštonų meduje arba jų mišinyje, išskyrus toliau išvardytas rūšis | ne daugiau kaip 0,8 mS/cm |— išskyrus: žemuoginių arbutų (Arbutus unedo), viržių (Erica), eukaliptų (Eucalyptus), liepų (Tilia spp.), šilinių viržių (Calluna vulgaris), arbatkrūmių (Leptospermum), arbatmedžių (Melaleuca spp.) | |5. Laisvosios rūgštys— bendras kiekis meduje | ne daugiau kaip 50 rūgšties miliekvivalentų 1000 gramų |— konditeriniame meduje | ne daugiau kaip 80 rūgšties miliekvivalentų 1000 gramų |6. Diastazės aktyvumo ir hidroksimetilfurfurolo (HMF) po paruošimo ir sumaišymo nustatymasa) Diastazės aktyvumas (pagal J. E. Šadės metodą)— bendras kiekis meduje, išskyrus konditerinį medų | ne mažiau kaip 8 vienetai |— meduje, kuriame yra mažas kiekis natūralių fermentų (pvz., meduje iš citrusinių augalų) ir hidroksimetilfurfurolo kiekis neviršija 15 mg/kg | ne mažiau kaip 3 vienetai |b) hidroksimetilfurfurolas (HMF)— bendras kiekis meduje, išskyrus konditerinį medų | ne daugiau kaip 40 mg/kg (pagal a punkto antros įtraukos nuostatas) |— meduje ir jo mišinyje, deklaruotame iš tropinio klimato regiono | ne daugiau kaip 80 mg/kg |--------------------------------------------------


title: 1975 m. gegužės 20 d. Tarybos direktyva dėl valstybių narių įstatymų, susijusių su radijo trukdžių, kuriuos kelia ratinių žemės ūkio ar miškų ūkio traktorių kibirkštinio uždegimo varikliai, slopinimu, suderinimo

text:
Svarbus teisinis pranešimas

|

31975L0322

Oficialusis leidinys L 147 , 09/06/1975 p. 0028 - 0037 specialusis leidimas suomių kalba: skyrius 13 tomas 4 p. 0113  specialusis leidimas graikų k.: skyrius 13 tomas 3 p. 0080  specialusis leidimas švedų kalba: skyrius 13 tomas 4 p. 0113  specialusis leidimas ispanų kalba: skyrius 13 tomas 4 p. 0107  specialusis leidimas portugalų kalba skyrius 13 tomas 4 p. 0107

		Tarybos direktyva1975 m. gegužės 20 d.dėl valstybių narių įstatymų, susijusių su radijo trukdžių, kuriuos kelia ratinių žemės ūkio ar miškų ūkio traktorių kibirkštinio uždegimo varikliai, slopinimu, suderinimo(75/322/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi techniniai reikalavimai, kuriuos traktoriai privalo atitikti pagal nacionalinius įstatymus, siejasi, inter alia, su radijo trukdžių slopinimu;kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės nustatytų vienodus reikalavimus arba papildydamos jose galiojančias nuostatas, arba pakeisdamos jas naujomis, visų pirma siekiant sudaryti galimybę, kad EEB tipo patvirtinimo tvarka, apie kurią kalbama 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [3], galėtų būti taikoma kiekvienam traktoriaus tipui,PRIĖMĖ ŠIĄ DIREKTYVĄ:1 straipsnis1. "Žemės ūkio ar miškų ūkio traktorius" – tai bet kokia ne mažiau kaip dviejų ašių ratinė arba vikšrinė motorinė transporto priemonė, kurios pagrindinė paskirtis yra teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje ar miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti.2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis yra ne mažesnis kaip 6 km/h ir ne didesnis kaip 25 km/h ir kurie yra su kibirkštinio uždegimo varikliu.2 straipsnisJokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą dėl priežasčių, susijusių su radijo trukdžiais, kuriuos kelia traktoriaus pagrindinio variklio kibirkštinio uždegimo sistema, jeigu šiuose traktoriuose sumontuota radijo trukdžių slopinimo įranga atitinka priedų reikalavimus.3 straipsnisJokia valstybė narė negali atsisakyti įregistruoti arba uždrausti parduoti, pradėti eksploatuoti arba naudoti traktorius dėl priežasčių, susijusių su radijo trukdžiais, kuriuos kelia traktoriaus pagrindinio variklio kibirkštinio uždegimo sistema, jeigu šiuose traktoriuose sumontuota radijo trukdžių slopinimo įranga atitinka priedų reikalavimus.4 straipsnisValstybė narė, suteikusi tipo patvirtinimą, imasi būtinų priemonių, kad jai būtų pranešta apie kiekvieną I priedo 2.2 punkte nurodytos detalės arba rodiklio pakeitimą. Šios valstybės kompetentingos institucijos nustato, ar turėtų būti atlikti nauji modifikuoto traktoriaus tipo bandymai ir ar turėtų būti parengta nauja ataskaita. Jeigu atlikus šiuos bandymus paaiškėja, kad traktorius neatitinka šios direktyvos reikalavimų, modifikuoto tipo traktorius netvirtinamas.5 straipsnisPakeitimai, būtini priedų reikalavimus derinant su technikos pažanga, priimami laikantis Direktyvos 74/150/EEB 13 straipsnyje nustatytos tvarkos.6 straipsnis1. Valstybės narės priima nuostatas, kurios, įsigaliojusios per aštuoniolika mėnesių nuo pranešimo apie šią direktyvą dienos, įgyvendina šią direktyvą, ir apie tai nedelsdamos praneša Komisijai.2. Valstybės narės užtikrina, kad pagrindiniai nacionalinės teisės nuostatų, kurias jos priima šios direktyvos taikymo srityje, tekstai būtų perduoti Komisijai.7 straipsnisŠi direktyva yra skirta valstybėms narėms.Priimta Briuselyje, 1975 m. gegužės 20 d.Tarybos varduPirmininkasR. Ryan[1] OL C 160, 1969 12 18, p. 29.[2] OL C 48, 1969 4 16, p. 21.[3] OL C 84, 1974 3 28, p. 10.--------------------------------------------------I PRIEDAS [1]APIBRĖŽIMAI, PARAIŠKA PATVIRTINTI EEB TIPĄ, ŽENKLINIMAI, EEB TIPO PATVIRTINIMAS, TECHNINĖS SĄLYGOS, BANDYMAI, GAMINIO ATITIKTIS(1.) 2. APIBRĖŽIMAIŠioje direktyvoje:(2.1.) 2.2. "Traktoriaus tipas pagal radijo trukdžių slopinimą" – tai traktoriai, nesiskiriantys šiais pagrindiniais atžvilgiais:2.2.1 Traktoriaus kėbulo dalies, kurioje sumontuotas jo variklis, ir keleivių kabinos, esančios arčiausiai variklio, pavidalu bei konstrukcinėmis medžiagomis.2.2.2. Variklio tipu (dvitaktis arba keturtaktis, cilindrų skaičius ir jų darbinis tūris, karbiuratorių skaičius, vožtuvų išdėstymas, didžiausia galia ir atitinkamas sūkių per minutę skaičius).2.2.3. Uždegimo grandinės sudėtinių dalių padėtimi arba modeliu (ritė, skirstytuvas, uždegimo žvakės, ekranavimas ir t. t.).2.2.4. Variklio skyriuje sumontuotų metalinių sudėtinių dalių vieta (pavyzdžiui, šildymo įtaisai, atsarginis ratas, oro filtras ir t. t.).2.3. "Radijo trukdžių ribojimas" – tai toks su radijo ir televizijos perduodamo signalo dažniu sutampančių radijo trukdžių slopinimas, kad imtuvams, veikiantiems ne transporto priemonėje, nebūtų nustatomi jokie trukdžiai; šios sąlygos laikomasi, jeigu trukdžių stiprumas ne didesnis kaip toliau 6.2.2 punkte nurodyti apribojimai.2.4. "Radijo trukdžių slopinimo įranga" – tai visa sąranka, būtina traktoriaus variklio uždegimo sistemos keliamiems radijo trukdžiams riboti. Radijo trukdžių slopinimo įrangai taip pat priklauso įžeminimo juostos ir ekranavimo sudėtinės dalys, įtaisyti radijo trukdžiams slopinti.2.5. "Skirtingų tipų slopinimo įranga" – tai įrangos sąranka, kuri skiriasi šiais pagrindiniais atžvilgiais:2.5.1. Sudėtinės dalys pažymėtos skirtingų firmų pavadinimais arba ženklais.2.5.2. Sudėtinių dalių "didelių dažnių" rodikliai skirtingi arba skiriasi jų pavidalas ar dydis.2.5.3. Bent vieno sudėtinės dalies veikimo principai yra skirtingi.2.5.4. Sudėtinės dalys skirtingai surinkti.2.6. "Slopinimo įrangos sudėtinė dalis" – tai viena iš slopinimo įrangą sudarančių atskirų dalių.3. PARAIŠKA PATVIRTINTI EEB TIPĄ3.1. Paraišką EEB tipo patvirtinimą suteikti traktoriaus tipui dėl radijo trukdžių slopinimo įteikia transporto priemonės gamintojas arba gamintojo įgaliotasis atstovas.3.2. Kartu su paraiška įteikiami trys dokumentų egzemplioriai su šia informacija:3.2.1. Traktoriaus tipo aprašas, kuriame nurodomi pirmiau minėto 2.2 punkto papunkčiuose išvardytos detalės ir prie kurio pridedamas variklio skyriaus erdvinis atvaizdas arba nuotrauka. Nurodomi variklio tipo ir traktoriaus tipo tapatumo numeriai ir (arba) simboliai.3.2.2. Radijo trukdžių slopinimo įrangos tinkamai identifikuotų sudėtinių dalių sąrašas.3.2.3. Kiekvieno sudėtinės dalies detalizuoti brėžiniai, kad būtų galima lengvai nustatyti jo padėtį ir jį identifikuoti.3.2.4. Nuolatinės srovės varžų vardinės vertės ir uždegimo laidų, kuriems būdinga savitoji varža, vardinė ilginė varža.3.3. Be to, su paraiška patvirtinti EEB tipą įteikiamas radijo trukdžių slopinimo įrangos pavyzdys.3.4. Techninei tarnybai, atsakingai už tai, kad tipo tvirtinimo bandymai būtų atlikti, pristatoma transporto priemonė, kurią galima laikyti reprezentaciniu patvirtintino traktoriaus tipo pavyzdžiu.4. ŽENKLINIMAI4.1. Radijo trukdžių slopinimo įrangos sudėtinės dalys žymimos:4.1.1. Įrangos ir jos sudėtinių dalių gamintojo firmos pavadinimu arba prekės ženklu.4.1.2. Gamintojo pateiktu prekės aprašu.4.2. Ženklinimai kartojamai ant radijo trukdžių slopinimo įrangos laidų tarp šių užrašų paliekant ne didesnius kaip 12 cm tarpus.4.3. Šis ženklinimas nenutrinamai rašomas taip, kad jį būtų galima aiškiai įskaityti.5. TIPO PATVIRTINIMAS(5.1.) (5.2.) 5.3. Prie EEB tipo patvirtinimo sertifikato pridedama forma, atitinkanti IV priede pateiktą pavyzdį.(5.4.) (5.5.) (5.6.) 6. TECHNINIAI REIKALAVIMAI6.1. Bendrieji techniniai reikalavimaiRadijo trukdžių slopinimo įrangos sudėtinės dalys projektuojamos, gaminamos ir montuojamos taip, kad įprastomis sąlygomis naudojamas traktorius atitiktų šios direktyvos reikalavimus.6.2. Techniniai reikalavimai susiję su radijo trukdžiais6.2.1. Matavimo metodasRadijo trukdžius sukelianti spinduliuotė, nustatyta traktoriaus tipui, kuris pateiktas tvirtinti, matuojama II priede aprašytu metodu.6.2.2. Pamatinės ribos6.2.2.1. Spinduliuotės ribos, nustatytos matuojant didžiausias vertes 40–75MHz dažnio juostoje turi būti 50 μV/m ir 75–250 MHz dažnio juostoje turi būti 50–120 μV/m, ši riba tiesiškai didėja, kai dažnis viršija 75 MHz.6.2.2.2. Jeigu matavimai atlikti didžiausiųjų verčių matavimų įranga, rodmenys, išreikšti μV/m, dalijami iš 10.6.2.3. Traktoriaus tipo, kuris pateiktas tvirtinti dėl radijo trukdžių slopinimo įrangos, išmatuotos vertės už pamatines ribas turi būti mažesnės bent 20 %.7. BANDYMAILaikantis II priede nustatytos tvarkos tikrinama, ar laikomasi pirmiau išdėstyto 6 punkto reikalavimų.(8.) 9. GAMINIO ATITIKTIS(9.1.) 9.2. Tikrinant traktoriaus, išrinkto iš serijos, atitiktį, gaminys laikomas atitinkančiu šios direktyvos reikalavimus, jeigu 6.2.2 papunktyje nustatytas radijo trukdžius sukeliančios spinduliuotės vertes išmatuotosios viršija ne daugiau kaip 25 %.9.3. Jeigu traktoriaus, paimto iš serijos, išmatuota radijo trukdžius sukeliančios spinduliuotės bent viena vertė 6.2.2 papunktyje nustatytas ribas viršija daugiau kaip 25 %, gamintojas gali reikalauti, kad būtų atlikti bent šešių traktorių, paimtų iš serijos, imties matavimai. Kiekvieno dažnio tokių matavimų rezultatai interpretuojami III priede nustatytais statistiniais metodais.[1] Priedų tekstas atitinka 1972 m. birželio 20 d. Tarybos direktyvos 72/245/EEB dėl valstybių narių įstatymų, susijusių su radijo trukdžių, kuriuos kelia motorinių transporto priemonių kibirkštinio uždegimo varikliai, slopinimu, suderinimo (OL L 152, 1972 7 6, p. 15) priedų tekstą.--------------------------------------------------II PRIEDASRADIJO TRUKDŽIŲ, SUKELTŲ AUKŠTOS ĮTAMPOS UŽDEGIMO SISTEMŲ, MATAVIMŲ METODAS1. MATAVIMŲ APARARŪRAMatavimų įranga turi atitikti Tarptautinio specialaus radijo trukdžių komiteto (CISPR) publikacijoje Nr. 2 (pirmas leidimas – 1961 m.) nustatytus reikalavimus arba maksimumo verčių matavimo aparatūrai taikomų techninių sąlygų, išdėstytų CISPR publikacijoje Nr. 5 (pirmas leidimas – 1967 m.), reikalavimus.Pastaba:Jeigu prieinama įranga nevisiškai atitinka CISPR nustatytas technines sąlygas, skirtumai turi būti aiškiai nurodyti.2. REZULTATŲ PATEIKIMAS120 kHz dažnio juostos matavimų rezultatai turi būti išreikšti μV/m. Statistikos poreikiams naudojamas logaritminis vienetas dB (μV/m). Jeigu matavimo aparatūros, naudojamos tam tikriems dažniams matuoti, faktiškas dažnių juostos plotis B (išreikštas kHz) šiek tiek skiriasi nuo 120 kHz, gauti rodmenys, juos dauginant iš daugiklio120B, turėtų būti pritaikyti 120 kHz dažnio juostos pločiui.3. MATAVIMŲ AIKŠTELĖMatavimų aikštelė – tai plokščias elipsės, kurios didžioji ašis yra 20 m, o mažoji – 17,3 m, pavidalo plotas be bangas pastebimai atspindinčių paviršių. Antena ir variklio centras turi būti virš elipsės didžiosios ašies, o traktoriaus simetrijos plokštuma lygiagreti mažajai ašiai. Antena ir variklio krašto, esančio arčiausiai antenos, taškas, kertantis didžiąją ašį, kiekvienas turi būti elipsės židinio taške. Matavimo aparatas, laikinasis statinys arba transporto priemonė, kuriuose laikomas matavimo aparatas, gali būti elipsėje, tačiau horizontalia kryptimi iki antenos ne arčiau kaip per 3 m iš kitos, o ne iš tos traktoriaus pusės, iš kurios matuojama. Be to, turi būti eliminuoti visi pašaliniai signalai arba tokie signalai, kurie galėtų daryti įtaką matavimui; dėl to išjungus variklį atliekamas tikrinimas prieš matuojant ir po matavimų, kurių rezultatai laikomi atitinkančiais reikalavimus, jeigu rodmenys bent 10 dB viršija didžiausias vertes, gautas atliekant tikrinimus prieš matavimą ir po matavimo.4. TRAKTORIUS4.1. Įjungiama tik pagalbinė elektros įranga, būtina, kad variklis veiktų.4.2. Variklis turi būti įšilęs iki įprastos veikimo temperatūros. Kiekvieną kartą matuojant variklis veikia taip:Cilindrų skaičius | Matavimo būdas |Matuojamas maksimumas | Matuojamos maksimumo vertės |Vienas | Didesnis už tuščiosios eigos sūkių skaičių | 2500 sūkių per minutę |Daugiau kaip vienas | Didesnis už tuščiosios eigos sūkių skaičių | 1500 sūkių per minutę |4.3. Nematuojama per lietų ir 10 minučių, kai lietus baigiasi.5. ANTENA5.1. AukštisDipolio centras yra 3 m aukštyje virš grunto.5.2. Matavimo atstumasHorizontalus atstumas nuo antenos iki traktoriaus artimiausios metalinės dalies yra 10 m.5.3. Antenos vieta traktoriaus atžvilgiuAntena traktoriui iš dešinės ir iš kairės statoma iš eilės dviejose matavimo vietose, antena lygiagreti traktoriaus simetrijos plokštumai ir vienoje linijoje su varikliu. (Žr. šio priedo priedėlį).5.4. Antenos padėtisKiekviename matavimo taške rodmenys gaunami dipolį laikant vertikaliai ir horizontaliai. (Žr. šio priedo priedėlį).5.5. RodmenysDažnio, kuris buvo matuotas, būdingoji atskaita nustatoma šį dažnį įvertinant ne daugiau kaip keturis kartus.6. DAŽNIAIMatuojama 40–250 MHz intervale. Traktorius laikomas beveik atitinkančiu viso dažnių intervalo nustatytas radijo trukdžių slopinimo ribas, jeigu jis šias ribas atitinka šešiais dažniais: 45, 65, 90, 150, 180 ir 220 (± 5 MHz). (5 MHz nuokrypa šešiems pasirinktiems dažniams turėtų užtikrinti, kad bus išvengta trukdžių, kuriuos sukelia vardiniais dažniais atliekami perdavimai).--------------------------------------------------PriedėlisANTENOS KRYPTIS TRAKTORIAUS ATŽVILGIUPavyzdys+++++ TIFF ++++++++++ TIFF +++++--------------------------------------------------III PRIEDASSTATISTINIS METODAS TIKRINTI RADIJO TRUKDŽIŲ SLOPINIMĄSiekiant 80 % tikimybe užtikrinti, kad 80 % transporto priemonių atitinka nustatytos ribos L reikalavimus, turi būti laikomasi šios sąlygos:x+ kS≤ Lčiax- = aritmetinis traktorių rezultatų vidurkisn = 6 | 7 | 8 | 9 | 10 | 11 | 12 |k = 1,42 | 1,35 | 1,30 | 1,27 | 1,24 | 1,21 | 1,20 |k = Sn = n traktorių rezultatų standartinė nuokrypaSn2 Σ/n − 1x = atskiras rezultatasL = nustatyta ribax- ir L išreikšti dB (μV/m).Jeigu pirmoji traktorių imtis neatitinka nustatytų reikalavimų, bandoma antroji n traktorių imtis, o bendri rezultatai vertinami tarsi 2n traktorių imties rezultatai.--------------------------------------------------IV PRIEDAS+++++ TIFF +++++--------------------------------------------------


title: 2003 m. balandžio 11 d. Komisijos direktyva 2003/31/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos 2,4-DB, beta-ciflutrinas, ciflutrinas, iprodionas, linuronas, maleino hidrazidas ir pendimetalinastekstas svarbus EEE

text:
Svarbus teisinis pranešimas

|

32003L0031

Oficialusis leidinys L 101 , 23/04/2003 p. 0003 - 0009

		Komisijos direktyva 2003/31/EB2003 m. balandžio 11 d.iš dalies keičianti Tarybos direktyvą 91/414/EEB, kad būtų įrašytos veikliosios medžiagos 2,4-DB, beta-ciflutrinas, ciflutrinas, iprodionas, linuronas, maleino hidrazidas ir pendimetalinas(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1], su paskutiniais pakeitimais, padarytais Komisijos direktyva 2003/23/EB [2], ypač į jos 6 straipsnio 1 dalį,kadangi:(1) 1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], su paskutiniais pakeitimais, padarytais Reglamentu (EB) Nr. 2266/2000 [4], nustato įvertintinų veikliųjų medžiagų sąrašą, numatant galimą jų įrašymą į Direktyvos 91/414/EEB I priedą. Į tą sąrašą įrašyti 2,4-DB, beta-ciflutrinas, ciflutrinas, iprodionas, linuronas, maleino hidrazidas ir pendimetalinas.(2) Šių veikliųjų medžiagų poveikis žmogaus sveikatai ir aplinkai yra įvertintas laikantis nuostatų, nustatytų Reglamentu (EEB) Nr. 3600/92, pagal pranešėjų pasiūlytą panaudojimo seriją. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos priemonių veikliąsias medžiagas ir skiriantis ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], buvo paskirtos tokios ataskaitų rengėjos valstybės narės, kurios, laikantis Reglamento (EEB) Nr. 3600/92 7 straipsnio 1 dalies c punkto, Komisijai pateikė atitinkamas įvertinimo ataskaitas ir rekomendacijas: 2,4-DB: ataskaitų rengėja valstybė narė – Graikija, visa reikiama informacija pateikta 1996 m. balandžio 30 d.; beta-ciflutrinas: ataskaitų rengėja valstybė narė – Vokietija, visa reikiama informacija pateikta 1996 m. lapkričio 4 d.; ciflutrinas: ataskaitų rengėja valstybė narė – Vokietija, visa reikiama informacija pateikta 1996 m. lapkričio 4 d.; iprodionas: ataskaitų rengėja valstybė narė – Prancūzija, visa reikiama informacija pateikta 1996 m. liepos 18 d.; linuronas: ataskaitų rengėja valstybė narė – Jungtinė Karalystė, 1996 m. spalio 31 d.; maleino hidrazidas: ataskaitų rengėja valstybė narė – Danija, visa reikiama informacija pateikta 1997 m. rugsėjo 5 d.; pendimetalinas: ataskaitų rengėja valstybė narė – Ispanija, visa reikiama informacija pateikta 1998 m. gegužės 20 d.(3) Šias įvertinimo ataskaitas valstybės narės ir Komisija išnagrinėjo Maisto grandinės ir gyvūnų sveikatos nuolatiniame komitete.(4) Laikydamasi Direktyvos 91/414/EEB 6 straipsnio 4 dalies ir atsižvelgdama į galimą nepalankų sprendimą dėl 2,4-DB ir pendimetalino, Komisija 1998 m. gegužės 7 d. ir 1999 m. birželio 4 d. organizavo trišalius susitikimus su pagrindinius duomenis pateikusiu asmeniu ir ataskaitų rengėja valstybe nare. Pagrindinius duomenis pateikęs asmuo apie abi medžiagas pateikė papildomų duomenų, kurių trūko pradžioje.(5) Visų veikliųjų medžiagų persvarstymai buvo užbaigti 2002 m. gruodžio 3 d., Komisijai pateikus peržiūros ataskaitą apie 2,4-DB, beta-ciflutriną, ciflutriną, iprodioną, linuroną, maleino hidrazidą ir pendimetaliną.(6) Išanalizavus 2,4-DB, linuroną, maleino hidrazidą ir pendimetaliną, neliko jokių neatsakytų klausimų ar rūpimų dalykų, dėl kurių reikėtų konsultuotis su Augalų moksliniu komitetu.(7) Augalų moksliniam komitetui, kad būtų pateiktos atskiros konsultacijos, taip pat buvo pateikta ataskaita apie beta-ciflutriną ir ciflutriną ir papildoma informacija apie abi medžiagas. Komiteto buvo paprašyta pateikti pastabas dėl to, koks atitinkamas mitybos rizikos įvertinimas turi būti taikomas, ir patvirtinti, kad pagal turimus ekotoksikologinius duomenis leidžiama naudoti tik šiltnamiuose ir beicuojant sėklas. Savo nuomonėse [7] [8] Komitetas pasiūlė, kad be ilgo laikotarpio vartojimo mitybos rizikos įvertinimo, kuris paprastai atliekamas augalų apsaugos produktams, reikia atlikti trumpo laikotarpio beta-ciflutrino ir ciflutrino vartojimo mitybai ūmios rizikos įvertinimą, kad būtų įvertintos galimos jų neurotoksinės savybės. Komitetas patvirtino, kad naudojimą kaip sėklų beicą ir šiltnamiuose (išskyrus ten, kur yra naudojami naudingieji nariuotakojai) galima laikyti saugiu atsitiktiniams sausumos ir vandens organizmams dėl specialių tokio naudojimo sąlygų ir beta-ciflutrino bei ciflutrino nejudrumo dirvožemyje. Be to, Komitetas pritaria išvadoms, padarytoms valstybėms narėms atlikus įvertinimą, kad beta-ciflutrino ir ciflutrino purškimas laukuose nėra pakankamai saugus pagal Direktyvos 91/414/EEB VI priede numatytus kriterijus. Augalų moksliniam komitetui pareiškus nuomonę buvo numatytas ir su valstybėmis narėmis aptartas trumpo laikotarpio mitybos rizikos įvertinimas. Buvo padaryta išvada, kad trumpo laikotarpio likučių vartojimui priimtinos ribos greičiausiai nebūtų viršijamos.(8) Norint gauti Augalų mokslinio komiteto atskirą konsultaciją taip pat buvo pateikta ataskaita apie iprodioną ir papildoma informacija. Mokslinio komiteto buvo paprašyta pateikti pastabas dėl prognozuojamos koncentracijos aplinkoje – dirvožemyje ir požeminiame vandenyje ir apie ataskaitos rengėjos siūlomą priimtiną poveikio operatoriui lygį. Savo nuomonėje [9] Komitetas sutiko, kad buvo gauta pakankamai informacijos patikimai įvertinti medžiagos išplovimo savybes dirvožemyje, kurio pH yra daugiau kaip 6. Tačiau išplovimo dirvožemyje, kurio pH yra daugiau kaip 6, įvertinimas reikalauja papildomo dėmesio, kadangi dirvožemyje, kurio pH yra mažiau kaip 6, tam tikrose realiose jautriose situacijose išplovimas dirvožemyje gali pasireikšti esant didesnei kaip 0,1 μg/l koncentracijai. Komitetas nenustatė būtinybės taikyti papildomą saugos veiksnį priimtinam poveikio, daromo operatoriui, lygiui nustatyti. Į mokslinio komiteto pastabas buvo atsižvelgta šioje direktyvoje ir peržiūros ataskaitoje.(9) Atlikus įvairius tyrimus paaiškėjo, kad augalų apsaugos produktai, kuriuose yra 2,4-DB, beta-ciflutrino, ciflutrino, iprodiono, linurono, maleino hidrazido ir pendimetalino, iš esmės gali atitikti Direktyvos 91/414/EEB 5 straipsnio 1 dalies a bei b punktuose ir 5 straipsnio 3 dalyje nustatytus reikalavimus, visų pirma – juos naudojant pagal paskirtį, kuri buvo išnagrinėta ir išsamiau aprašyta Komisijos peržiūros ataskaitoje. Kadangi tikslinga šias veikliąsias medžiagas įrašyti į I priedą, kad būtų užtikrinta, jog visose valstybėse narėse leidimą augalų apsaugos produktams, kuriuose yra šios veikliosios medžiagos, galima būtų suteikti laikantis tos direktyvos nuostatų.(10) Tam, kad valstybės narės galėtų tinkamai įgyvendinti keletą Direktyvoje 91/414/EEB nustatytų vienodų principų skyrių, reikalinga Komisijos peržiūros ataskaita. Tikslinga numatyti, kad valstybės narės turėtų arba pateiktų galutinę peržiūros ataskaitą (išskyrus konfidencialią informaciją), kuria galėtų pasinaudoti bet kuri suinteresuota šalis.(11) Reikėtų skirti tinkamą laikotarpį iki veikliosios medžiagos įrašymo į I priedą, kad valstybės narės ir suinteresuotos šalys galėtų pasirengti laikytis naujų reikalavimų, atsirandančių dėl tokio įrašymo.(12) Po įrašymo valstybėms narėms turėtų būti skirtas tinkamas laiko tarpas, per kurį turėtų būtį įgyvendintos Direktyvos 91/414/EEB nuostatos dėl 2,4-DB, beta-ciflutrino, ciflutrino, iprodiono, linurono, maleino hidrazido ir pendimetalino visų pirma tam, kad jos galėtų iš naujo apsvarstyti esamus leidimus ir užtikrintų, kad yra laikomasi reikalavimų dėl veikliųjų medžiagų, nurodytų Direktyvos 91/414/EEB I priede. Ilgesnis laikotarpis turėtų būti numatytas pateikti ir įvertinti išsamų dokumentų rinkinį apie kiekvieną augalų apsaugos produktą laikantis Direktyvoje 91/414/EEB nustatytų vienodų principų.(13) Todėl tikslinga atitinkamai iš dalies pakeisti Direktyvą 91/414/EEB.(14) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/414/EB I priedas iš dalies keičiamas kaip nurodyta šios direktyvos priede.2 straipsnisValstybės narės ne vėliau kaip iki 2004 m. birželio 30 d. priima ir paskelbia įstatymus ir kitus teisės aktus, kurie įgyvendina šią direktyvą. Apie tai jos nedelsdamos praneša Komisijai.Jos taiko šias nuostatas nuo 2004 m. liepos 1 d.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnis1. Valstybės narės iš naujo apsvarsto leidimus kiekvienam augalų apsaugos produktui, kuriame yra 2,4-DB, beta-ciflutrino, ciflutrino, iprodiono, linurono, maleino hidrazido ar pendimetalino, kad užtikrintų, jog būtų laikomasi reikalavimų dėl šių veikliųjų medžiagų, nurodytų Direktyvos 91/414/EEB I priede. Jei būtina ir ne vėliau kaip 2004 m. birželio 30 d., jos iš dalies pakeičia arba atšaukia leidimus.2. Valstybės narės ne vėliau kaip iki 2003 m. gruodžio 31 d. iš naujo įvertina kiekvieną augalų apsaugos produktą, kuriame yra 2,4-DB, beta-ciflutrino, ciflutrino, iprodiono, linurono, maleino hidrazido ar pendimetalino, kaip vienintelės veikliosios medžiagos arba vienos iš kelių veikliųjų medžiagų, iš kurių visos yra išvardintos Direktyvos 91/414/EEB I priede, laikydamosi Direktyvos 91/414/EEB VI priede numatytų vienodų principų, remdamosi dokumentų rinkiniu, atitinkančiu tos direktyvos III priedo reikalavimus. Remdamosi tokiu įvertinimu jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nustatytus reikalavimus. Jei būtina ir ne vėliau kaip 2007 m. gruodžio 31 d., jos iš dalies pakeičia arba atšaukia leidimus.4 straipsnisŠi direktyva įsigalioja 2004 m. sausio 1 d.5 straipsnisŠi direktyva skirta valstybėms narėms.Priimta Briuselyje, 2003 m. balandžio 11 d.Komisijos varduDavid ByrneKomisijos narys[1] OL L 230, 1991 8 19, p. 1.[2] OL L 81, 2003 3 28, p. 39.[3] OL L 366, 1992 12 15, p. 10.[4] OL L 259, 2000 10 13, p. 27.[5] OL L 107, 1994 4 28, p. 8.[6] OL L 225, 1995 9 22, p. 1.[7] Augalų mokslinio komiteto nuomonė dėl beta-ciflutrino įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą (2000 m. sausio 28 d. Augalų mokslinio komiteto pareikšta nuomonė).[8] Augalų mokslinio komiteto nuomonė dėl ciflutrino įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą (2000 m. sausio 28 d. Augalų mokslinio komiteto pareikšta nuomonė).[9] Augalų mokslinio komiteto nuomonė dėl konkrečių Komisijos klausimų dėl iprodiono įvertinimo pagal Tarybos direktyvą 91/414/EEB. SCP/IPRODIO/002-galutinė, priimta 2002 m. sausio 31 d.--------------------------------------------------PRIEDAS"Direktyvos 91/414/EB I priedo lentelės gale pridedami tokie įrašaiNr. | Įprastas pavadinimas, identifikavimo numeriai | IUPAC pavadinimas | Grynumas | Įsigaliojo | Įrašymo termino pabaiga | Konkrečios nuostatos |47 | 2,4-DB CAS Nr. 94-82-6 CIPAC Nr. 83 | 4-(2,4-dichlorofenoksi) butano rūgštis | 940 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip herbicidą. Kad būtų įgyvendinti VI priedo vienodi principai, atsižvelgiama į 2,4-DB peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač jos I ir II priedų išvadas. Šiame bendrame įvertinime valstybės narės: turi skirti ypatingą dėmesį požeminio vandens apsaugai, kai veiklioji medžiaga yra naudojama regionuose, kuriuose vyrauja pažeidžiamo dirvožemio ir (arba) klimato sąlygos. Tam tikrais atvejais turėtų būti taikomos riziką mažinančios priemonės. |48 | Beta-ciflutrinas CAS Nr. 68359-37-5 (nenurodyta stereochemija) CIPAC Nr. 482 | (1RS, 3RS; 1RS, 3SR)-3-(2,2-dichlorovinil)-2,2-dimetilciklo-propanokarboksilinė rūgštis (SR)-α-ciano-(-4-fluoro-3-fenoksi-fenil)metilo esteris | 965 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip insekticidą. Šiuo metu nėra tinkamo pritarimo naudoti medžiagą ir nėra įrodyta, kad ji būtų priimtina pagal VI priedo kriterijus, išskyrus dekoratyvinį naudojimą šiltnamiuose ir sėkloms beicuoti. Tam, kad galima būtų suteikti leidimą naudoti tokiems tikslams, turi būti parengti ir valstybėms narėms pateikti duomenys ir informacija, įrodantys jų priimtinumą žmonėms naudoti ir aplinkai. Visų pirma tai pasakytina apie duomenis, kuo išsamiau įvertinančius naudojimo atvirame grunte apdorojant lapus riziką ir maistinių kultūrų lapų apdorojimo riziką mitybai. Kad būtų įgyvendinti VI priedo vienodi principai, atsižvelgiama į beta-ciflutrino peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime: valstybės narės turi skirti ypatingą dėmesį atsitiktinių nariuotakojų apsaugai. Leidimo sąlygose turėtų būti numatytos riziką mažinančios priemonės. |49 | Ciflutrinas CAS Nr. 68359-37-5 (nenurodyta stereochemija) CIPAC Nr. 385 | (RS),-α-ciano-4-fluoro-3-fenoksibenzil-(1RS, 3RS; 1RS, 3SR)-3-(2,2-dichlorovinil)-2,2-dimetilciklopropanokarboksi-latas | 920 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip insekticidą. Šiuo metu nėra tinkamo pritarimo naudoti medžiagą ir nėra įrodyta, kad ji būtų priimtina pagal VI priedo kriterijus, išskyrus dekoratyvinį naudojimą šiltnamiuose ir sėkloms apdoroti. Tam, kad galima būtų suteikti leidimą naudoti tokiems tikslams, turi būti parengti ir valstybėms narėms pateikti duomenys ir informacija, įrodantys jų priimtinumą žmonėms naudoti ir aplinkai. Visų pirma tai pasakytina apie duomenis, kuo išsamiau įvertinančius naudojimo atvirame grunte apdorojant lapus riziką ir maistinių kultūrų lapų apdorojimo riziką mitybai. Kad būtų įgyvendinti VI priedo vienodi principai, atsižvelgiama į ciflutrino peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime: valstybės narės turi skirti ypatingą dėmesį atsitiktinių nariuotakojų apsaugai. Leidimo sąlygose turėtų būti numatytos riziką mažinančios priemonės. |50 | Iprodionas CAS Nr. 36734-19-7 CIPAC Nr. 278 | 3-(3,5-dichlorofenil)-N-izopro-pil-2,4-diokso-imidazolidin-1-karboksimidas | 960 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip fungicidą. Kad būtų įgyvendinti VI priedo vienodi principai, atsižvelgiama į iprodiono peržiūros ataskaitą, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime valstybės narės: turi skirti ypatingą dėmesį potencialiai požeminio vandens taršai, kai naudojamas didelis kiekis veikliosios medžiagos (ypač durpėse) rūgštiniame dirvožemyje (pH mažiau kaip 6) esant jautrioms klimato sąlygoms,turi atidžiai įvertinti riziką vandens bestuburiams, jei veiklioji medžiaga tiesiogiai naudojama netoli paviršinio vandens. Tam tikrais atvejais turėtų būti taikomos riziką mažinančios priemonės. |51 | Linuronas CAS Nr. 330-55-2 CIPAC Nr. 76 | 3-(3,4-dichlorofenil)-1-metoksi-1-metilo karbamidas | 900 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip herbicidą. Kad būtų įgyvendinti VI priedo vienodi principai, atsižvelgiama į linurono peržiūros ataskaitą, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime valstybės narės: turi skirti ypatingą dėmesį laukinių žinduolių, atsitiktinių nariuotakojų ir vandens organizmų apsaugai. Tam tikrais atvejais leidimo sąlygose turėtų būti numatytos riziką mažinančios priemonės,turi skirti ypatingą dėmesį operatorių apsaugai. |52 | Maleino rūgšties hidrazidas CAS Nr. 123-33-1 CIPAC Nr. 310 | 6-hidroksi-2H-piridazin-3-onas | 900 g/kg Veiklioji medžiaga turi atitikti Tarybos direktyvą 79/117/EEB, su pakeitimais, padarytais Tarybos direktyva 90/533/EEB | 2004 m. sausio 1 d. | 2013 m. gruodžio 31 d. | Galima įregistruoti tik kaip augimo reguliatorių. Kad būtų įgyvendinti VI priedo vienodi principai, atsižvelgiama į maleino hidrazido peržiūros ataskaitą, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime valstybės narės: turi skirti ypatingą dėmesį atsitiktinių nariuotakojų apsaugai ir užtikrinti, kad tam tikrais atvejais leidimo sąlygose būtų numatytos riziką mažinančios priemonės,turi skirti ypatingą dėmesį potencialiai požeminio vandens taršai, kai veiklioji medžiaga yra naudojama regionuose, kuriuose vyrauja pažeidžiamo dirvožemio ir (arba) klimato sąlygos. Tam tikrais atvejais turėtų būti taikomos riziką mažinančios priemonės. |53 | Pendimetalinas CAS Nr. 40487-42-1 CIPAC Nr. 357 | N-(1-etilpropil)-2,6-dinitro-3,4-ksilidenas | 900 g/kg | 2004 m. sausio 1 d. | 2013 m. gruodžio 31 d. | Galima įregistruoti tik kaip herbicidą. Kad būtų įgyvendinti VI priedo vienodi principai, atsižvelgiama į pendimentalino peržiūros ataskaitą, kurią Maisto grandinės ir gyvūnų sveikatos nuolatinis komitetas baigė rengti 2002 m. gruodžio 3 d. išvadas, ypač į jos I ir II priedų išvadas. Šiame bendrame įvertinime valstybės narės: turi skirti ypatingą dėmesį atsitiktinių nariuotakojų apsaugai ir užtikrinti, kad, tam tikrais atvejais, leidimo sąlygose būtų numatytos riziką mažinančios priemonės,turi skirti ypatingą dėmesį vandens organizmų ir atsitiktinių sausumos augalų apsaugai. Tam tikrais atvejais, leidimo sąlygose turėtų būti numatytos riziką mažinančios priemonės, |--------------------------------------------------


title: 1994 m. gruodžio 19 d. Komisijos direktyva 94/69/EB dvidešimt pirmą kartą su technikos pažanga derinanti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

text:
Avis juridique important

|

31994L0069

Official Journal L 381 , 31/12/1994 P. 0001 - 1485 Finnish special edition: Chapter 13 Volume 28 P. 0003  Swedish special edition: Chapter 13 Volume 28 P. 0003

KOMISIJOS DIREKTYVA 94/ 69/EB1994 m. gruodžio 19 d.dvidešimt pirmą kartą su technikos pažanga derinanti Direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimoEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo([1]) su paskutiniais pakeitimais, padarytais Komisijos direktyva 93/101/EB([2]), ypač į jos 28 straipsnį,kadangi Tarybos direktyvos 67/548/EEB I priede yra pateiktas pavojingų medžiagų sąrašas, taip pat informacija apie kiekvienos medžiagos klasifikavimo ir ženklinimo tvarką;kadangi turimos mokslo ir technikos žinios parodė, kad I priede pateiktą pavojingų medžiagų sąrašą reikėtų suderinti su turimomis žiniomis ir jį papildyti, ypač įtraukiant tam tikrą iš anglies ir naftos gautų sudėtinių medžiagų skaičių; ir kadangi dėl tos priežasties būtina iš dalies pakeisti I priedo pratarmę, įtraukiant pastabas ir informaciją apie iš anglies ir naftos gautų sudėtinių medžiagų bei jas atitinkančių preparatų identifikavimą ir ženklinimą;kadangi šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 67/548/EEB I priedas iš dalies keičiamas taip:1) šios direktyvos I priedo pratarmė pakeičia I priedo pratarmę;2) šios direktyvos I priede pateikiami įrašai pakeičia atitinkamus Direktyvos 67/548/EEB I priede pateikiamus įrašus;3) šios direktyvos II priedo įrašai pirmą kartą įtraukiami į Direktyvos 67/548/EEB I priedą.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1996 m. rugsėjo 1 d., įgyvendina šią direktyvą. Apie tai valstybės narės nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja trečią dieną po jos paskelbimo Europos Bendrijų oficialiajame leidinyje.Priimta Briuselyje, 1994 m. gruodžio 19 d.Komisijos varduYannis PALEOKRASSASKomisijos narysI PRIEDASI PRIEDO PRATARMĖĮvadasI priedas yra pavojingų cheminių medžiagų, kurių klasifikavimas ir ženklinimas Bendrijos lygiu yra suderintas šios direktyvos 4 straipsnio 3 dalyje nustatyta tvarka, rodyklė.Įrašų numeravimasI priedo įrašai yra pateikti pagal cheminės medžiagos savybių būdingiausio elemento atominį skaičių. A lentelėje pateiktas cheminių elementų, išdėstytų atominio skaičiaus didėjimo tvarka, sąrašas. Organinės medžiagos dėl savo įvairovės buvo suskirstytos pagal jų įprastas klases, pateiktas B lentelėje.Kiekvienos cheminės medžiagos indekso numerį sudaro ABC-RST-VW-Y tipo skaitmenų seka, kurioje:- ABC yra būdingiausio cheminio elemento atominis skaičius (su vienu arba dviem nuliais priekyje sekai sudaryti) arba įprastas organinių medžiagų klasės numeris,- RST yra cheminės medžiagos eilės numeris ABC serijoje,- VW žymi cheminės medžiagos gamybos arba pateikimo į rinką būdą,- Y - kontrolinis skaitmuo, apskaičiuojamas pagal ISBN (tarptautinių standartų registracijos numeris) metodą.Pvz., natrio chlorato indekso numeris yra 017-005-00-9.Jei pavojingos cheminės medžiagos yra įtrauktos į Europos esamų komercinių cheminių medžiagų inventorizavimo sąrašą (Einecs, OL C 146A,1990 6 15), nurodomas jų Einecs numeris. Šį numerį sudaro septynių skaitmenų XXX-XXX-X seka, prasidedanti 200-001-8.Jei pavojingos cheminės medžiagos registruojamos pagal šios direktyvos nuostatas, nurodomas cheminės medžiagos numeris pagal Europos registruotųjų cheminių medžiagų sąrašą (Elincs). Šį numerį sudaro septynių skaitmenų seka XXX-XXX-X, prasidedanti 400-010-9.Įrašui lengviau identifikuoti nurodomas Cheminių medžiagų santrumpų tarnybos (CAS) numeris. Reikėtų pažymėti, kad bevandenės cheminės medžiagos ir jos hidratų Einecs numeris yra vienas, o pagal CAS bevandenių medžiagų ir jų hidratų numeriai dažnai skiriasi. Nurodomas tik bevandenės medžiagos CAS numeris, taigi pateiktas CAS numeris įrašą apibūdina ne visuomet taip tiksliai kaip Einecs numeris.Jei įrašą sudaro daugiau kaip keturios atskiros cheminės medžiagos, joms identifikuoti Einecs, Elincs, arba CAS numeris ne visuomet nurodomas.Be to, siekiant palengvinti cheminės medžiagos identifikavimą, pateikiama tiksliai aprašytų cheminių medžiagų sandara.NomenklatūraJei tik įmanoma, pavojingos cheminės medžiagos vadinamos Einecs arba Elincs pavadinimais. Kiti įrašai, neįtraukti į Einecs arba Elincs sąrašą, vadinami naudojant pripažintą tarptautinį cheminį pavadinimą (pvz., ISO, IUPAC). Kartais pateikiamas papildomas įprastas pavadinimas.Priemaišos, priedai ir šalutiniai komponentai paprastai nenurodomi, išskyrus kai jų indėlis klasifikuojant medžiagą yra reikšmingas.Kai kurios cheminės medžiagos aprašytos kaip A ir B mišinys. Šie įrašai skirti vienam konkrečiam mišiniui. Kartais, jei reikia apibūdinti į rinką pateiktą cheminę medžiagą, nurodoma mišinio pagrindinių cheminių medžiagų dalis.Kai kurios cheminės medžiagos aprašytos, nurodant konkretų grynumą procentais. Cheminės medžiagos su didesniu veikliosios medžiagos kiekiu (pvz., organinio peroksido) į I priedo įrašą neįtrauktos ir gali turėti kitų pavojingų savybių (pvz., būti sprogios). Jei nurodomos tam tikros koncentracijos ribinės vertės, jos taikomos įrašo cheminei medžiagai arba medžiagoms. Konkrečiai, jei įraše pateiktas cheminių medžiagų mišinys arba medžiagos yra aprašytos, nurodant jų tam tikrą grynumą procentais, ribinės vertės taikomos I priede aprašytai cheminei medžiagai, o ne grynajai cheminei medžiagai.Pagal 23 straipsnio 2 dalies a punktą reikalaujama, kad I priede pateiktų cheminių medžiagų etiketėse būtų vienas iš priede nurodytų pavadinimų. Apie tam tikras iš akmens anglių ir naftos gautas sudėtines medžiagas laužtiniuose skliaustuose pateikta papildoma informacija, kad sudėtinę cheminę medžiagą būtų galima lengviau identifikuoti. Šios papildomos informacijos etiketėse rašyti nereikia.Kai kurie įrašai turi nuorodą į priemaišas. Pvz., indeksas Nr. 607-190-00-X: metilakrilamidometoksiacetatas (turintis  0,1 % akrilamido). Tokiais atvejais nuorodos skliausteliuose yra pavadinimo dalis ir turi būti etiketėje.Kai kuriuos įrašus sudaro cheminių medžiagų grupės. Pvz., indeksas Nr. 006-007-00-5: ,,vandenilio cianidas (... druskos), išskyrus kompleksinius cianidus, pvz., heksacianoferatus (4-), heksacianoferatus (3-) ir gyvsidabrio (II) oksocianidą". Atskiroms šių įrašų cheminėms medžiagoms turi būti vartojamas Einecs arba kitas tarptautinis pavadinimas.Įrašų formatasApie kiekvieną medžiagą I priede pateikiama ši informacija:a) klasifikavimas:i) klasifikavimas susideda iš cheminės medžiagos priskyrimo pavojaus kategorijai, kaip apibrėžta šios direktyvos 2 straipsnio 2 dalyje, ir kvalifikuojančios rizikos frazės (-ių) priskyrimo. Nuo klasifikavimo priklauso ne tik ženklinimas, bet ir kiti pavojingų cheminių medžiagų teisės aktai bei reglamentuojančios priemonės;ii) klasifikavimas pagal kiekvieną pavojaus kategoriją pateikiamas atskiruose langeliuose. Paprastai kiekvieną langelį sudaro pavojaus kategorijos aprašymas ir kvalifikuojanti rizikos frazė (-ės). Tačiau kartais (t. y., kai cheminės medžiagos priskiriamos degiųjų, jautrinančių kategorijai ir kai kurios cheminės medžiagos priskiriamos aplinkai pavojingų medžiagų kategorijai) pateikiama tik rizikosfrazė (-ės), nes ji suteikia pakankamai informacijos;iii) toliau parodytas pavojaus kategorijų aprašymas:- sprogi: E- oksiduojanti: O- ypač degi: F+- labai degi: F- degi: R 10- labai toksiška: T+- toksiška: T- kenksminga: Xn- ėsdinanti: C- dirginanti: Xi- jautrinanti: R 42 ir (arba) R 43- kancerogeninė: Carc. Cat.[3]- mutageninė: Muta. Cat. (1)- toksiška reprodukcijai: Repr. Cat. (1)- pavojinga aplinkai: N ir (arba) R 52, R 53, R 59;iv) papildomos rizikos frazės, kurios buvo priskirtos kitoms savybėms apibūdinti (žr. ženklinimo vadovo 2.2.6 ir 3.2.8 skirsnius), pateikiamos atskiruose langeliuose;b) etiketė, kurią sudaro:i) simbolis, jei priskirtas, ir pavojaus nuorodos, cheminei medžiagai priskirtos pagal II priedą (žr. 23 straipsnio 2 dalies c punktą);ii) rizikos frazės, pažymėtos R raide prasidedančia skaičių seka ir nurodančios atskirų rizikos veiksnių pobūdį pagal III priedą (žr. 23 straipsnio 2 dalies d punktą). Numeriai atskiriami:- brūkšneliu (-) atskiriems tam tikrų rizikos veiksnių teiginiams (R) pažymėti arba- įžambiu brūkšniu (/) jungtiniam ypatingos rizikos veiksnių teiginiui vienu sakiniu, kaip nustatyta III priede, pažymėti;iii) saugos frazės, pažymėtos S raide prasidedančia skaičių seka ir nurodančios rekomenduojamas saugos priemones pagal IV priedą (žr. 23 straipsnio 2 dalies e punktą). Šie numeriai taip pat atskiriami brūkšneliu arba įžambiu brūkšniu; rekomenduojamų saugos priemonių reikšmė nurodyta IV priede. Pateiktos saugos frazės taikomos tik cheminėms medžiagoms; saugos frazės preparatams parenkamos vadovaujantis įprastomis taisyklėmis.Atkreipiamas dėmesys, kad kai kurios S frazės yra privalomos tam tikroms plačiajai visuomenei parduodamoms pavojingoms cheminėms medžiagoms ir preparatams.S 1, S 2 ir S 45 privalomos visoms plačiajai visuomenei parduodamoms labai toksiškoms, toksiškoms ir ėsdinančioms cheminėms medžiagoms bei preparatams.S 2 ir S 46 privalomos visoms kitoms plačiajai visuomenei parduodamoms pavojingoms cheminėms medžiagoms ir preparatams, išskyrus tuos, kurie buvo priskirti tik prie pavojingų aplinkai.Saugos frazės S 1 ir S 2 I priede yra pateikiamos skliausteliuose, jų etiketėje galima nerašyti tik tokiu atveju, kai cheminė medžiaga arba preparatas parduodami tik pramoniniam naudojimui;c) koncentracijos ribinės vertės ir kartu taikomi toksikologinio klasifikavimo būdai, būtini klasifikuojant pavojingus preparatus, turinčius cheminę medžiagą pagal Direktyvą 88/379/EEB.Jei nenurodyta kitaip, koncentracijos ribinė vertė yra procentais išreikštas cheminės medžiagos masės ir viso preparato masės santykis.Jei koncentracijos ribinės vertės nenurodytos, taikant įprastą pavojaus sveikatai vertinimo metodą turi būti naudojamos preparatų Direktyvos (88/379/EEB) I priede nurodytos koncentracijos ribinės vertės.Bendrosios aiškinamosios pastabosMedžiagų grupėsI priede yra tam tikras skaičius grupinių įrašų. Šiais atvejais klasifikavimo ir ženklinimo reikalavimai taikomi visoms aprašytoms cheminėms medžiagoms, jei jos pateikiamos į rinką ir jei jos yra Einecs arba Elincs sąraše. Jei grupinio įrašo cheminė medžiaga randama kaip priemaiša kitoje cheminėje medžiagoje, ženklinant chemines medžiagas atsižvelgiama į grupiniu įrašu apibūdintus klasifikavimo ir ženklinimo reikalavimus.Kai kuriais atvejais klasifikavimo ir ženklinimo reikalavimai taikomi atskiroms cheminėms medžiagoms, kurios būtų įtrauktos į grupinį įrašą. Šiais atvejais cheminė medžiaga turi atskirą I priedo įrašą, o grupiniame įraše yra frazė: "išskyrus nurodytas kitur".I priedo sąrašo druskų įrašai (bet kokiu pavadinimų) apima bevandenes druskas ir jų hidratus, jei konkrečiai nėra nurodyta kitaip.Medžiagos, turinčios Elincs numerįI priedo cheminių medžiagų sąraše esančios cheminės medžiagos, turinčios Elincs numerį, buvo registruojamos pagal šios direktyvos nuostatas. Gamintojas arba importuotojas, kuris anksčiau šių medžiagų neužregistravo, turi remtis šios direktyvos nuostatomis, jei jis rengiasi šias medžiagas pateikti į rinką.Pastabų dėl cheminių medžiagų identifikavimo ir ženklinimo aiškinimasPo indekso numeriu pateikiamų pastabų reikšmė:A pastabaEtiketėje cheminės medžiagos pavadinimas turi būti pateikiamas pagal vieną iš I priedo pavadinimų (žr. 23 straipsnio 2 dalies a punktą).I priede kartais vartojamas bendras aprašymas, pavyzdžiui: "... junginiai" arba "... druskos". Šiuo atveju gamintojas arba kitas asmuo, kuris pateikia šią cheminę medžiagą į rinką, turi etiketėje nurodyti teisingą cheminį pavadinimą.Pavyzdys: BeCl2: berilio chloridas.B pastabaKai kurios cheminės medžiagos (rūgštys, bazės ir kt.) pateikiamos į rinką kaip įvairios koncentracijos vandeniniai tirpalai, taigi tirpalus reikia ženklinti skirtingai, nes skiriasi skirtingos koncentracijos tirpalų keliamas pavojus.I priedo įrašai su B pastaba turi tokio tipo bendrą pavadinimą: "... % azoto rūgštis".Šiuo atveju gamintojas arba bet kuris kitas asmuo, kuris šią cheminę medžiagą pateikia į rinką, etiketėje turi nurodyti procentinę tirpalo koncentraciją.Pavyzdys: 45 % azoto rūgštis.Jei nenurodyta kitaip, daroma prielaida, kad procentinė koncentracija apskaičiuojama kaip masės/masės santykis.Taip pat galima pateikti papildomus duomenis (pvz.: savitąjį tankį, Baumé laipsnius) arba aprašomąsias frazes (pvz., rūkstanti arba ledinė).C pastabaKai kurias organines medžiagas galima pateikti į rinką kaip konkretų izomerą arba kaip kelių izomerų mišinį.I priede kartais vartojamas bendras tokio tipo pavadinimas: "ksilenolis".Šiuo atveju gamintojas ar bet kuris kitas asmuo, pateikiantis tokią medžiagą į rinką, etiketėje turi nurodyti, ar medžiaga yra: a - konkretus izomeras, b - izomerų mišinys.Pavyzdys: a) 2,4-dimetilfenolis;b) ksilenolis (izomerų mišinys).D pastabaKai kurios cheminės medžiagos, kurios gali greitai polimerizuotis arba suirti, į rinką paprastai pateikiamos stabilizuotos. Būtent tokio pavidalo jos įrašytos šios direktyvos I priede.Tačiau kartais tokios cheminės medžiagos teikiamos į rinką nestabilizuotos. Tokiu atveju gamintojas ar bet kuris kitas asmuo, kuris pateikia šią medžiagą į rinką, turi etiketėje nurodyti cheminės medžiagos pavadinimą ir žodį "nestabilizuota".Pavyzdys: metakrilo rūgštis (nestabilizuota).E pastabaŠalia cheminių medžiagų, kurios daro ypatingą poveikį žmonių sveikatai (žr. VI priedo 4 skyrių) ir priskiriamos kancerogeninių, mutageninių ir (arba) toksiškų reprodukcijai medžiagų 1 ar 2 kategorijai, rašoma E pastaba, jei šios medžiagos dar klasifikuojamos kaip labai toksiškos (T+), toksiškos (T) arba kenksmingos (Xn). Prieš šių medžiagų rizikos frazes R 20, R 21, R 22, R 23, R 24, R 25, R 26, R 27, R 28, R 39, R 40 ir R 48 ir visus jų derinius rašomi žodžiai "taip pat".Pavyzdžiai: R 45-23 "Gali sukelti vėžį.Taip pat toksiška įkvėpus".R 46-27/28 "Gali sukelti paveldimus genetinius pakenkimus. Taip pat labai toksiška susilietus su oda ar prarijus".F pastabaŠioje cheminėje medžiagoje gali būti stabilizatoriaus. Jei stabilizatorius keičia cheminės medžiagos pavojingumo savybes, nurodytas I priedo etiketėje, etiketė turėtų būti pateikta pagal pavojingų medžiagų ženklinimo taisykles.G pastabaŠi cheminė medžiaga gali būti pateikiama į rinką sprogiosios cheminės medžiagos pavidalu, šiuo atveju ji turi būti įvertinta taikant atitinkamus bandymų metodus ir turėti etiketę, rodančią jos sprogiąją savybę.H pastabaNurodytas šios medžiagos klasifikavimas ir etiketė taikoma tik pavojingai (-oms) savybei(-ėms), apibrėžtai (-oms) pavojų apibūdinančia (-iomis) rizikos fraze (-ėmis) kartu su pavojaus kategorija (-omis). Visais kitais klasifikavimo bei ženklinimo aspektais cheminės medžiagos gamintojams, prekybininkams ir importuotojams taikomi šios direktyvos 6 straipsnio reikalavimai. Galutinei etiketei taikomi šios direktyvos VI priedo 7 skyriaus reikalavimai. Ši pastaba taikoma tik tam tikroms I priedo iš akmens anglių ir naftos gautoms cheminėms medžiagoms.J pastabaCheminė medžiaga neklasifikuojama kaip kancerogeninė, jei galima parodyti, kad cheminėje medžiagoje yra mažiau kaip 0,1 % benzeno m/m (Einecs Nr. 200-753-7). Ši pastaba taikoma tik tam tikroms I priedo sudėtinėms cheminėms medžiagoms, gautoms iš akmens anglių ir naftos.K pastabaCheminė medžiaga neklasifikuojama kaip kancerogeninė, jei galima parodyti, kad cheminėje medžiagoje yra mažiau kaip 0,1 % m/m 1,3-butadieno (Einecs Nr. 203-450-8). Jei cheminė medžiaga nepriskiriama kancerogeninių medžiagų kategorijai, turi būti rašomos bent S frazės (2-)9-16. Ši pastaba taikoma tik tam tikroms I priedo sudėtinėms cheminėms medžiagoms, gautoms iš naftos.L pastabaCheminė medžiaga neklasifikuojama kaip kancerogeninė, jei galima parodyti, kad cheminėje medžiagoje yra mažiau kaip 3 % DMSO (dimetilsulfoksido) ekstrakto, nustatomo taikant IP 346 metodą. Ši pastaba taikoma tik tam tikroms I priedo sudėtinėms cheminėms medžiagoms, gautoms iš naftos.M pastabaCheminė medžiaga neklasifikuojama kaip kancerogeninė, jei galima parodyti, kad cheminėje medžiagoje yra mažiau kaip 0,005 % m/m benz[]pireno (Einecs Nr. 200-028-5). Ši pastaba taikoma tik tam tikroms I priedo sudėtinėms cheminėms medžiagoms, gautoms iš akmens anglių.N pastabaCheminė medžiaga neklasifikuojama kaip kancerogeninė, jei yra žinomas visas jos gryninimo kelias, ir galima parodyti, kad cheminės medžiagos gamybai naudota pradinė cheminė medžiaga nėra kancerogeninė. Ši pastaba taikoma tik tam tikroms I priedo sudėtinėms cheminėms medžiagoms, gautoms iš naftos.P pastabaCheminė medžiaga neklasifikuojama kaip kancerogeninė, jei galima parodyti, kad medžiagoje yra mažiau nei 0,1 % m/m benzeno (EinecsNr. 200-753-7).Kai cheminė medžiaga priskiriama kancerogeninėms medžiagoms, dar taikoma E pastaba.Kai cheminė medžiaga nepriskiriama kancerogeninėms medžiagoms, taikomos bent S frazės(2-)23-24-62.Ši pastaba taikoma tik tam tikroms I priedo sudėtinėms cheminėms medžiagoms, gautoms iš naftos.Su preparatų ženklinimu susijusių pastabų aiškinimasŠalia koncentracijos ribinių verčių pateikiamų pastabų reikšmė yra tokia:1 pastabaNurodytos koncentracijos vertės, arba jei tokios koncentracijos nenurodytos, tai bendrosios koncentracijos vertės pagal Direktyvą 88/379/EEB, yra metalo elemento masės ir viso preparato masės santykis.2 pastabaNurodyta izocianato koncentracija - tai laisvojo monomero ir suminės preparato masės santykis, išreikštas procentine dalimi.3 pastabaNurodyta koncentracija - tai vandenyje ištirpintų chromato jonų ir suminės preparato masės santykis, išreikštas procentine dalimi.4 pastabaPreparatai, kuriuose yra šių cheminių medžiagų, turi būti klasifikuojami kaip kenksmingi prarijus, jei skystojo preparato kinematinis klampis, gautas naudojant sukamąjį viskozimetrą pagal ISO standartą 3219 arba kitu lygiaverčių metodu, yra didesnis arba lygus 7 × 10-6 m2/s esant 40 °C.Šių cheminių medžiagų turintiems preparatams taikant etaloninį Direktyvos 88/37/EEB metodą, cheminės medžiagos neturėtų būti grupuojamos su tomis, kurios yra labai toksiškos, toksiškos arba kenksmingos pagal jų ūmius letalius poveikius ir kurių koncentracija yra mažesnė kaip jų atskirosios ribinės koncentracijos vertės. Tačiau jos turėtų būti grupuojamos su kitomis cheminėmis medžiagomis, klasifikuojamomis atsižvelgiant į keliamą pavojų įkvėpus, jei nei vienos nėra daugiau kaip atskiroji ribinė koncentracijos vertė, lygi 10 %, šią ribą naudojant, kai taikoma adityvumo taisyklė.Jei šios cheminės medžiagos ir jų turintys preparatai pateikiami į rinką aerozolių taroje ar taroje su pritvirtintu purškimo įtaisu, jie neturi būti klasifikuojami kaip kenksmingi prarijus atsižvelgiant į jų keliamą pavojų įkvėpus.[Annex I - insert the multilingual part from the original]II PRIEDAS[Annex II - insert the multilingual part from the original]([1]) OL 196, 1967 8 16, p. 1.([2]) OL L 13, 1994 1 15, p. 1. Žr. taip pat Direktyvą 93/105/EB (OL L 294, 1993 11 30, p. 21).[3] Pateikiama atitinkama kancerogeninės, mutageninės arba toksiškos reprodukcijai cheminės medžiagos kategorija (t. y. 1, 2 ar 3).


title: 1979 m. balandžio 18 d. Komisijos direktyva, derinanti su technikos pažanga Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo

text:
Svarbus teisinis pranešimas

|

31979L0489

Oficialusis leidinys L 128 , 26/05/1979 p. 0012 - 0021 specialusis leidimas suomių kalba: skyrius 13 tomas 9 p. 0241  specialusis leidimas graikų k.: skyrius 13 tomas 8 p. 0123  specialusis leidimas švedų kalba: skyrius 13 tomas 9 p. 0241  specialusis leidimas ispanų kalba: skyrius 13 tomas 10 p. 0084  specialusis leidimas portugalų kalba skyrius 13 tomas 10 p. 0084

		Komisijos direktyva1979 m. balandžio 18 d.derinanti su technikos pažanga Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo(79/489/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 78/547/EEB [2], ypač į jos 11, 12 ir 13 straipsnius,atsižvelgdama į 1971 m. liepos 26 d. Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo [3] su su paskutiniais pakeitimais, padarytais Komisijos direktyva 75/524/EEB [4],kadangi, atsižvelgiant į turimą patirtį ir šiuolaikinę padėtį, dabar įmanoma sugriežtinti reikalavimus ir juos labiau pritaikyti faktinėms bandymų sąlygoms;kadangi šios direktyvos nuostatos atitinka Direktyvų dėl techninių kliūčių panaikinimo transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnis1. Direktyvos 71/320/EEB I, II, III, IV, V, VI ir IX priedai keičiami pagal šios direktyvos priedą.2. Iki tol, kol įsigalios specialūs reikalavimai ratų antiblokavimo sistemoms, M1, M2, M3, N1, N2, N3, O3 ir O4 kategorijų transporto priemonėms, kuriose įrengtos tokios sistemos, taikomi Direktyvos 71/320/EEB su paskutiniais pakeitimais, padarytais šia direktyva, reikalavimai.2 straipsnis1. Nuo 1980 m. sausio 1 d. nė viena valstybė narė dėl priežasčių, susijusių su stabdžių sistemomis, negali:- atsisakyti transporto priemonei suteikti EEB tipo patvirtinimą, išduoti liudijimo, nurodyto Direktyvos 70/156/EEB 10 straipsnio 1 dalies paskutinėje įtraukoje, kopiją ar atsisakyti transporto priemonei suteikti nacionalinį tipo patvirtinimą, ar- uždrausti eksploatuoti transporto priemones,jei šio tipo transporto priemonės ar transporto priemonių stabdžių sistemos atitinka Direktyvos 71/320/EEB su paskutiniais pakeitimais, padarytais šia direktyva, nuostatas.2. Nuo 1980 m. spalio 1 d. valstybės narės:- nebeišduoda Direktyvos 70/156/EEB 10 straipsnio 1 dalies paskutinėje įtraukoje minimo liudijimo kopijos to tipo transporto priemonėms, kurių stabdžių sistemos neatitinka Direktyvos 71/320/EEB su paskutiniais pakeitimais, padarytais šia direktyva, nuostatų,- atsisako suteikti nacionalinį tipo patvirtinimą to tipo transporto priemonei, kurios stabdžių sistemos neatitinka Direktyvos 71/320/EEB su paskutiniais pakeitimais, padarytais šia direktyva, nuostatų.3. Nuo 1981 m. spalio 1 d. valstybės narės gali uždrausti eksploatuoti tas transporto priemones, kurių stabdžių sistemos neatitinka Direktyvos 71/320/EEB su paskutiniais pakeitimais, padarytais šia direktyva, nuostatų.4. Nepaisydamos 1–3 dalių nuostatų, valstybės narės įgyvendina Direktyvos 71/320/EEB su pakeitimais, padarytais šia direktyva, IV priedo 1.2.1. punkto nuostatas tik nuo 1983 m. spalio 1 d.5. Valstybės narės priima nuostatas, kurios, įsigaliojusios iki 1980 m. sausio 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1979 m. balandžio 18 d.Komisijos varduÉtienne davignonKomisijos narys[1] OL L 42, 1970 2 23, p. 1.[2] OL L 168, 1978 6 26, p. 39.[3] OL L 202, 1971 9 6, p. 37.[4] OL L 236, 1975 9 8, p. 3.--------------------------------------------------PRIEDASDirektyvos 71/320/EEB su pakeitimais, padarytais Direktyva 74/132/EEB ir Direktyva 75/524/EEB, priedų pakeitimaiI. BENDROSIOS NUOSTATOS DĖL MATAVIMO VIENETŲDirektyvos 71/320/EEB ir ją keičiančių direktyvų specifikacijos keičiamos pagal Direktyvos 71/354/EEB su paskutiniais pakeitimais, padarytais Direktyva 76/770/EEB, nuostatas dėl matavimo vienetų.Šiuo tikslu Direktyvų 71/320/EEB, 74/132/EEB ir 75/524/EEB prieduose:- žodis "svoris" keičiamas žodžiu "masė", o žodžiai "didžiausias svoris" ir "bendrasis svoris" keičiami žodžiais "didžiausia masė",- jėgos, veleno sukimo momento bei slėgio dydžiai išreiškiami šiais vienetais:jėga – niutonais (N),veleno sukimo momentas – niutonmetrais (Nm),slėgis – barais (bar).Šie suapvalinti dydžiai naudojami verčiant dydžius, naudotus iki šios direktyvos įsigaliojimo, į pirmiau nurodytus dydžius:jėga: 1 kgf ar 1 kg = 10 N,veleno sukimo momentas: 1 mkgf ar 1 mkg = 10 Nm,slėgis: 1 kgf/cm2 ar 1 kg/cm2 = 1 baras.Tam tikrais atvejais šiuose prieduose nurodytuose skaičiavimuose turi būti naudojamos jėgos, atitinkančios transporto priemonės masę ar šios masės dalis (pvz. ašių apkrovas).II. SPECIALIOSIOS NUOSTATOSI PRIEDAS: APIBRĖŽIMAI, REIKALAVIMAI, KONSTRUKCIJA IR ĮRENGIMAS2.2.1.2.4 punkto pabaigoje įrašyti:"ši nuostata netaikoma, kai pagalbinis valdiklis leidžia bent dalinai įjungti darbinių stabdžių sistemą, kaip numatyta II priedo 2.1.3.6. punkte."2.2.1.2.7 punkto pirmą sakinį rašyti taip:"Tam tikros sudėtinės dalys, pavyzdžiui, pedalas ir jo guolis, pagrindinis cilindras ir jo stūmoklis ar stūmokliai (hidraulinės sistemos), skirstomasis vožtuvas (pneumatinės sistemos), sujungimai tarp pedalo ir pagrindinio cilindro ar skirstomojo vožtuvo, stabdžių cilindrai ir jų stūmokliai (hidraulinės ir (arba) pneumatinės sistemos) bei stabdžių svirties ir kumštelio mazgai laikomi nelūžtančiais, jeigu jie įrengti visiškai atsižvelgiant į jų matmenis, prie jų galima lengvai prieiti atliekant techninę priežiūrą ir jeigu toms dalims būdingos bent tokios saugos savybės, kurios nustatytos kitoms transporto priemonės pagrindinėms sudėtinėms dalims (pvz., vairo pavarai)."2.2.1.13 punktą rašyti taip:"2.2.1.13. Kiekvienoje transporto priemonėje, turinčioje stabdį, įjungiamą iš energijos rezervuaro tiekiama energija, jeigu nenaudodamas sukauptos energijos tas stabdys negali veikti pagal atsarginiam stabdžiui nustatytus reikalavimus, be manometro, jeigu jis įrengtas, dar turi būti įrengtas įspėjamosios signalizacijos įtaisas, duodantis regimąjį arba garsinį signalą, kai sukauptos energijos kiekis bet kokioje sistemos dalyje sumažėja iki dydžio, kuriam esant, kai neperkraunamas rezervuaras ir neatsižvelgiama į transporto priemonės apkrovos sąlygas, galima naudoti darbinio stabdžio valdiklį penktą kartą po pilnų keturių paspaudimų ir gauti numatytą atsarginio stabdžio veikimą (be darbinių stabdžių sistemos gedimo ir sureguliavus stabdžius kaip įmanoma glausčiau). Įspėjamasis įtaisas turi būti nuolatos ir tiesiogiai sujungtas su grandine. Kai variklis veikia įprastinėmis eksploatacijos sąlygomis ir stabdžių sistemoje nėra gedimų, įspėjamasis įtaisas neturi duoti jokių signalų, išskyrus tuo laiku, kurio reikia energijos rezervuarui (-ams) pakrauti užvedus variklį."2.2.1.19.2 punkto pabaigoje įrašyti:"jeigu šis veiksmas atliekamas naudojant vožtuvą, kuris įprastai tam nenaudojamas, toks vožtuvas gali būt prijungiamas tik tuomet, jeigu vairuotojas, būdamas transporto priemonės viduje ar išorėje ir nenaudodamas jokių įrankių, gali lengvai patikrinti jo tinkamą veikimą."II PRIEDAS: STABDŽIŲ PATIKRA IR STABDYMO SISTEMOS VEIKLA1.3.2.1 punkto pirmą eilutę rašyti taip:"O2, O3 ir O4 kategorijų priekabų darbiniai stabdžiai išbandomi tokiu būdu, kad…"Po 2.1.3.5 punkto įrašyti naują punktą 2.1.3.6:"2.1.3.6. Siekiant patikrinti, ar laikomasi I priedo 2.2.1.2.4 punkto reikalavimų, atjungus variklį, turi būti atliktas O tipo bandymas ir esant bandymo greičiui, nurodytam 2.1.1. punkte konkrečiam transporto priemonės tipui. Vidutinis stabdomos transporto priemonės lėtėjimas paspaudus stovėjimo stabdį arba darbinio stabdžio pagalbinį valdiklį ir lėtėjimas prieš pat sustojant transporto priemonei turi būti ne mažesnis kaip 1,5 m/s2. Bandymas atliekamas su pakrauta transporto priemone ir reikalavimai laikomi įvykdytais, jeigu bent vieną kartą buvo pasiektas numatytas stabdymo veikimas. Jėga, kuria spaudžiamas stabdžių valdiklis, neturi viršyti numatytų dydžių. M1 ar N1 kategorijų transporto priemonėms, kuriose įrengtas stovėjimo stabdys, naudojantis trynimosi antdėklus, išskyrus tuos, kurie naudojami darbinių stabdžių sistemoje, gamintojo prašymu bandymas gali būti atliktas, kai greitis yra ne mažesnis kaip 60 km/h. Šiuo atveju vidutinis stabdomos transporto priemonės lėtinimas turi būti ne mažesnis kaip 2,0 m/s2, o lėtinimas prieš pat sustojant transporto priemonei turi būti ne mažesnis kaip 1,5 m/s2."2.2.1.3 punktą rašyti taip:"2.2.1.3. Reikalavimai išbandant O3 tipo transporto priemones. Taikomi O2 tipo transporto priemonėms nustatyti reikalavimai."2.2.1.4.1 punktą rašyti taip:"2.2.1.4.1. Taikomi O2 tipo transporto priemonėms nustatyti reikalavimai; be to, šioms transporto priemonėms turi būti atliktas II tipo bandymas."2.3.2 punktą rašyti taip:"2.3.2. Jeigu transporto priemonėse įrengti pneumatiniai stabdžiai, manoma, kad 2.3.1 punkto reikalavimai įvykdyti, jeigu transporto priemonė atitinka III priedo nuostatas."III PRIEDASPavadinimą rašyti taip:"TRANSPORTO PRIEMONĖSE ĮTAISYTŲ PNEUMATINIŲ STABDŽIŲ SUVEIKIMO TRUKMĖS NUSTATYMO METODAS"1.3 punktą rašyti taip:"1.3. Laikai, nustatyti taikant šio priedo nuostatas, suapvalinami iki sekundės artimiausios dešimtosios dalies. Jeigu šimtosios dalies skaičius yra penki arba daugiau, suveikimo trukmė suapvalinama iki kitos aukštesnės dešimtosios dalies."Išbraukti ankstesnį 1.4 punktą.Išbraukti 2.4 punkto paskutinį sakinį.2.5 punktą rašyti taip:"2.5. Transporto priemonėms, kurios turi priekaboms skirtą stabdžių jungtį,be 1.1. punkte nurodytų reikalavimų, suveikimo trukmė turi būti išmatuota 2,5 m ilgio ir 13 mm vidinio skersmens vamzdžio gale, kuris sujungiamas su darbinio stabdžio valdymo linijos jungiamąja galvute. Atliekant šį bandymą prie tiekimo linijos jungiamosios galvutės prijungiamas 385 ± 5 cm3 tūris (kuris, kaip manoma, yra lygus 2,5 m ilgio ir 13 mm vidinio skersmens vamzdžio, esant 6,5 barų slėgiui, tūriui).Puspriekabių traukiamuosiuose vienetuose turi būti įrengti lankstūs vamzdeliai, skirti sujungimui su puspriekabėmis. Todėl jungiamosios galvutės turi būti tų lanksčių vamzdelių galuose. Šių vamzdelių ilgis ir vidinis diametras bus nurodytas dokumento, atitinkančio IX priede aprašytą pavyzdį, 14.6 punkte."3.2 punkto antrą sakinį išbraukti.3.3.1 punktą rašyti taip:"3.3.1. Jame turi būti 30 litrų talpos rezervuaras, kuriame oras suslegiamas iki 6,5 barų slėgio prieš kiekvieną bandymą ir kurio negalima papildyti kiekvieno bandymo metu. Stabdžių valdiklio išeigos pusėje viena iš modeliavimo įrenginio sudėtinių dalių turi būti anga, kurios skersmuo yra nuo 4,0 iki 4,3 mm imtinai. Vamzdžio tūris, matuojamas nuo angos iki jungiamosios galvutės, kartu su ja, turi būti 385 ± 5 cm3 (kuris, kaip manoma, yra lygus 2,5 m ilgio ir 13 mm vidinio skersmens vamzdžio, esant 6,5 barų slėgiui, tūriui). 3.3 punkte nurodyti valdymo linijos slėgiai matuojami iš karto žemiau nuo angos."3.3.2 punktą rašyti taip:"3.3.2. Stabdžių valdiklis turi būti suprojektuotas taip, kad jo veikimui neturėtų poveikio bandiklis."Po 3.3.2 punkto įrašyti šiuos naujus punktus 3.3.3 ir 3.3.4:"3.3.3. Modeliavimo įrenginys turi būti nustatytas, pvz. pasirenkant angą pagal 3.3.1 punkto nuostatas, tokiu būdu, kad prie jo prijungus 385 ± 5 cm3 tūrio rezervuarą, laikas, per kurį slėgis pakyla nuo 0,65 iki 4,9 barų (atitinkamai 10 % ir 75 % nominalaus 6,5 barų slėgio), yra lygus 0,2 ± 0,02 sekundės. Jeigu vietoj minėto rezervuaro naudojamas 1155 ± 15 cm3 rezervuaras, laikas, per kurį slėgis pakyla nuo 0,65 iki 4,9 barų be tolesnio reguliavimo, yra lygus 0,38 ± 0,02 sekundės. Tarp šių dviejų slėgio dydžių slėgis turi didėti daugmaž linijiniu būdu. Šie rezervuarai turi būti prijungti prie jungiamosios galvutės nenaudojant lanksčių vamzdelių, o jų vidinis skersmuo turi būti ne mažesnis kaip 10 mm.3.3.4. Šio priedo priedėlyje pavaizduota diagrama pateikia modeliavimo įrenginio teisingos konfigūracijos ir naudojimo pavyzdį."3.4 punktą rašyti taip:"3.4. Laikas, prabėgęs nuo to momento, kai modeliavimo įrenginio pagamintas slėgis valdymo linijoje pasiekia 0,65 barus, iki to momento, kai slėgis priekabos pavaroje pasiekia 75 % jo asimptotinio dydžio, neturi viršyti 0,4 sekundės."Po 3.4 punkto įrašyti šį naują 4 punktą:"4. SLĖGIO BANDYMO SUJUNGIMAI4.1. Kiekvienoje stabdžių sistemos savarankiškoje grandinėje slėgio bandymo sujungimas įrengiamas kuo arčiau prie stabdžių cilindro, kuris yra nepalankiausioje padėtyje, atsižvelgiant į suveikimo trukmę.4.2. Slėgio bandymo sujungimai atitinka ISO standartą 3583/1975."PRIEDĖLIS: Modeliavimo įrenginio schema keičiama šiomis schemomis:"PRIEDĖLISMODELIAVIMO ĮRENGINIO PAVYZDYS (ŽR. III PRIEDO 3 PUNKTĄ)1. Modeliavimo įrenginio nustatymas+++++ TIFF +++++2. Priekabos išbandymas+++++ TIFF +++++A = tiekimo sujungimas su automatinio stabdymo įrenginiu;C1 = modeliavimo įrenginio slėgio jungiklis, nustatytas 0,65 barų ir 4,9 barų padėtyje;C2 = slėgio jungiklis, kuris turi būti prijungtas prie priekabos stabdžių pavaros, kad veiktų esant 75 % asimptotinio slėgio slėgiui stabdžių pavaroje CF;CF = stabdžių pavara;L = linija nuo angos O iki jos jungiamosios galvutės TC, kartu su ja ir kurios vidinis tūris yra 385 ± 5 cm3, kai slėgis yra 6,5 barų;M = manometras;O = anga, kurios skersmuo yra ne mažesnis kaip 4 mm ir ne didesnis kaip 4·3 mm;PP = slėgio bandymo sujungimas;R1 = 30 litrų oro rezervuaras su nuleidimo vožtuvu;R2 = kalibruotas rezervuaras, kartu su jo jungiamąja galvute TC, 385 ± 5 cm3;R3 = kalibruotas rezervuaras, kartu su jo jungiamąja galvute TC, 1155 ± 15 cm3;RA = automatinio stabdymo įrenginys;TA = tiekimo linijos jungiamoji galvutė;TC = valdymo linijos jungiamoji galvutė;V = stabdžio valdiklis;VRU = avarinis pakeitimo vožtuvas."IV PRIEDAS: PNEUMATINIŲ STABDŽIŲ ENERGIJOS REZERVUARAI IR ENERGIJOS ŠALTINIAI1.2.1 punktą rašyti taip:"1.2.1. Transporto priemonėse įrengti pneumatinių stabdžių rezervuarai turi būti sukonstruoti taip, kad po aštuonių pilnų darbinio stabdžio valdiklio paspaudimų, pneumatinių stabdžių rezervuare likęs slėgis nenukristų žemiau slėgio, reikalingo norint gauti konkretų atsarginių stabdžių veikimą."Po 2.5 punkto įrašyti šį naują 3 punktą:"3. SLĖGIO BANDYMO SUJUNGIMAI3.1. Slėgio bandymo sujungimas turi būti įrengtas prie nepalankiausioje padėtyje esančio rezervuaro pagal šio priedo 2.4 punkto nuostatas.3.2. Slėgio bandymo sujungimai turi atitikti ISO standartą 3583/1975."V PRIEDAS: SPYRUOKLINIAI STABDŽIAI2.3 punkto pabaigoje įrašyti:"Šis punktas netaikomas priekaboms."2.4 punktą rašyti taip:"2.4. Transporto priemonėse ši sistema turi būti suprojektuota taip, kad būtų galima paspausti ir atleisti stabdžius ne mažiau kaip tris kartus, kai pradinis slėgis spyruoklių suspaudimo kameroje yra lygus didžiausiam projektiniam slėgiui. Priekabose turi būti galima atleisti stabdžius ne mažiau kaip tris kartus po to, kai priekaba buvo atkabinta, o prieš ją atkabinant slėgis tiekimo linijoje buvo 6,5 barai. Šių reikalavimų turi būti laikomasi, kai stabdžiai sureguliuojami kuo glausčiau. Be to, turi būti galima paspausti ir atleisti stovėjimo stabdį, kaip tai numatyta I priedo 2.2.2.10 punkte, kai priekaba prikabinama prie tempiančios transporto priemonės."2.5 punkto pabaigoje įrašyti:"Priekaboms šis slėgio lygis (pm) – tai slėgis, kuris gaunamas iki galo keturis kartus paspaudus darbinį stabdį pagal IV priedo 1.3 punktą. Nustatomas 6,5 barų pradinis slėgis."2.6 punkto pabaigoje įrašyti:"Ši nuostata netaikoma priekaboms."VI PRIEDAS: STABDYMAS STOVĖJIMO STABDŽIU, KAI MECHANIŠKAI UŽFIKSUOJAMI STABDŽIŲ CILINDRAI2.1 punkto pabaigoje įrašyti:"Ši nuostata netaikoma priekaboms. Priekabose mechaniškai fiksuotas slėgis neturi būti didesnis kaip 4 barai. Turi būti įmanoma gauti stovėjimo stabdžio veikimą po bet kurio vieno priekabos darbinio stabdžio sistemos gedimo. Be to, turi būti įmanoma atleisti stabdžius ne mažiau kaip tris kartus po to, kai priekaba buvo atkabinta, o prieš ją atkabinant slėgis tiekimo linijoje buvo priekabą 6,5 barai. Šių reikalavimų turi būti laikomasi, kai stabdžiai sureguliuojami kuo glausčiau. Be to, turi būti įmanoma paspausti ir atleisti stovėjimo stabdį, kaip tai numatyta I priedo 2.2.2.10 punkte, kai priekaba prikabinama prie tempiančios transporto priemonės."Po 2.4 punkto įrašyti šį naują punktą 2.5:"2.5. Valdiklis turi būti toks, kad, jį įjungus, jis eilės tvarka atliktų šiuos veiksmus: paspaustų stabdžius, kad būtų pasiektas stovėjimo stabdžiui numatytas veiksmingumo lygis, fiksuotų stabdžius toje padėtyje ir tada kompensuotų stabdžių paspaudimo jėgą."IX PRIEDASPavadinimą rašyti taip:"PAVYZDYSPRIEDAS PRIE TRANSPORTO PRIEMONĖS EEB TIPO TVIRTINIMO LIUDIJIMO ATSIŽVELGIANT Į STABDŽIŲ SISTEMAS(1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo 4 straipsnio 2 dalis ir 10 straipsnis)Atsižvelgiant į pakeitimus, padarytus Direktyva 79/489/EEB"3 išnašą dėl 14.3 punkto rašyti taip:"3 Taikoma tik O2, O3 ir O4 kategorijų transporto priemonėms."14.6 punktą rašyti taip:"14.6. Suveikimo trukmė ir lanksčių vamzdelių matmenys14.6.1. Suveikimo trukmė stabdžių pavaroje… sekundžių14.6.2. Suveikimo trukmė valdymo linijos jungiamojoje galvutėje… sekundžių14.6.3. Puspriekabių traukiamųjų vienetų lankstūs vamzdeliai:- ilgis:… m- vidinis skersmuo:… mm."17a punktą papildyti nauju 2 papunkčiu:"17a) 2. II priedo 1.1.4.2 punkto priedėlio 7.3 punkte nurodyta būtina informacija."1975 m. liepos 25 d. Komisijos direktyvos 75/524/EEB priedasII priedo 1.1.4.2 punkto priedėlis:STABDYMO JĖGŲ PASISKIRSTYMAS TARP TRANSPORTO PRIEMONĖS AŠIŲ.3.1.2 punktą rašyti taip:"3.1.2. Transporto priemonėje, turinčioje teisę tempti O3 ir O4 kategorijų priekabas, kuriose įrengtos pneumatinių stabdžių sistemos, slėgis, visiškai įjungus stabdymo valdiklį, turi siekti nuo 6,5 iki 8,5 barų tiekimo linijos jungiamojoje galvutėje ir nuo 6 iki 7,5 barų valdymo linijos jungiamojoje galvutėje, neatsižvelgiant į transporto priemonės apkrovos sąlygas. Šie slėgiai turi būti akivaizdžiai matomi tempiančioje transporto priemonėje, kai nuo jos atkabinta priekaba."6 punktą rašyti taip:"6. REIKALAVIMAI, KURIŲ TURI BŪTI LAIKOMASI, JEIGU NEVEIKIA STABDŽIŲ PASKIRSTYMO SISTEMAKai šio priedėlio reikalavimai vykdomi naudojant specialų prietaisą (pvz., prietaisą, valdomą mechaniniu būdu stabdant transporto priemonę), o šis prietaisas ar jo valdiklis neveikia, transporto priemonę galima stabdyti tomis sąlygomis, kokios numatytos stabdant transporto priemones atsarginiu stabdžiu; toms transporto priemonėms, kurios turi teisę tempti priekabą, kurioje įrengta pneumatinių stabdžių sistema, turi būti galima valdymo linijos jungiamojoje galvutėje pasiekti slėgį, lygų šio priedėlio 3.1.2. punkte nurodytam intervalui. Jeigu priekabose ir puspriekabėse neveikia valdiklis, turi būti pasiektas toks stabdymo greitis, kuris sudaro ne mažiau kaip 30 % darbinio stabdžio veikimo, numatyto atitinkamai transporto priemonei."7 punktą rašyti taip:"7. ŽYMOS7.1. Transporto priemonės, išskyrus M1 tipo transporto priemones, kurios atitinka šio priedėlio reikalavimus, naudojant specialų prietaisą, kuris yra valdomas mechaniniu būdu stabdant transporto priemonę, žymimos taip, kad būtų matoma prietaiso naudingoji eiga tarp pozicijų, kurios atitinkamai žymi pakrautos ir nepakrautos transporto priemonės būseną ir kad būtų nurodyta kita informacija, kurios reikia norint patikrinti įtaiso nustatymą.7.1.1. Kai stabdžių apkrovos jutiklis valdomas stabdant transporto priemonę ar kitomis priemonėmis, transporto priemonė turi būti pažymėta ir nurodyta informaciją, kurios reikia norint patikrinti įtaiso nustatymą.7.2. Kai šio priedėlio reikalavimai vykdomi naudojant prietaisą, kuris moduliuoja oro slėgį stabdžių sistemoje, transporto priemonė privalo būti pažymėta taip, kad būtų parodyta masė, atitinkanti ašių apkrovą jų apačioje, įtaiso nominalius išeigos slėgius ir įleidimo slėgį, ne mažesnį kaip 80 % didžiausio projektinio įleidimo slėgio, kurį nurodo transporto priemonės gamintojas, kai yra šios apkrovos sąlygos:7.2.1. Techniškai leistina didžiausia apkrova ant ašies (-ių), kurie valdo įtaisą.7.2.2. Ašies apkrova (-os), atitinkanti veikiančios transporto priemonės masę, kaip apibrėžta Direktyvos 70/156/EEB I priede.7.2.3. Ašies apkrova (-os), priartėjanti prie transporto priemonės su siūlomu kėbulu jai veikiant, kai 7.2.2 punkte nurodyta ašies apkrova (-os) yra susijusi(-ios) su transporto priemonės su vairuotojo kabina.7.2.4. Ašies apkrova (-os), kurią gamintojas yra suprojektavęs tam, kad būtų galima patikrinti įtaiso nustatymą jam veikiant, jeigu ši apkrova (šios apkrovos) skiriasi nuo 7.2.1, 7.2.2 ir 7.2.3 punktuose nurodytų apkrovų.7.3. IX priedo 17a) 2 punktas privalo apimti reikalingą informaciją siekiant patikrinti, ar laikomasi 7.1 ir 7.2 punktų reikalavimų.7.4. 7.1 ir 7.2 punktuose nurodytos žymos nenuplaunamai pritvirtinamos matomoje vietoje. Mechaniniu būdu valdomo įtaiso, įrengto transporto priemonėje, kurioje įrengta pneumatinių stabdžių sistema, žymėjimo pavyzdys pateikiamas 5 diagramoje."8 punktą rašyti taip:"8. SLĖGIO BANDYMO SUJUNGIMAIStabdžių sistemų, apimančių 7.2. punkte nurodytus įtaisus, slėgio linijose, kylant į prietaiso viršų ir leidžiantis į jo apačią, įrengiami slėgio bandymo sujungimai, kurie atitinka ISO standartą 3583/1975."Buvęs 8 punktas tampa 9 punktu.2 ir 4A diagramų ordinatėje"TRPM"pakeičiamas"TRPR".Po 4B diagramos įterpiama ši nauja 5 diagrama:5 DIAGRAMASTABDŽIŲ APKROVOS JUTIKLIS(žr. 7.4 punktą)+++++ TIFF +++++--------------------------------------------------